Utorak, 16. april 2002.\nNastavljena identifikacija predmeta s tela iz masovnih grobnica na Kosmetu\nOdeću prepoznalo oko 40 porodica\nBEOGRAD, KURŠUMLIJA - Trideset i sedam porodica sa Kosova i Metohije dosad je prepoznalo odeću i predmete koji su pronađeni uz 360 tela ekshumiranih iz grobnica na Kosmetu - potvrdila je za "Glas" Olivera Budimir, sekretar Udruženja porodica nestalih i kidnapovanih Srba s Kosmeta.\nOvi predmeti su već treći dan, posredstvom Unmika, izloženi na platou ispred motela "Rudare" kod Kuršumlije. Porodice nestalih juče su u četiri slučaja prepoznale odeću i predmete svojih članova familije.\nStigli iz Haga\nJuče oko 10 časova pristigla je i ekipa haških istražitelja koji će uzimati izjave od porodica nestalih. "Počećemo razgovore sa familijama, i tu smo celog dana", rekao je Mati Ratikinen, šef ekipe haškog tima koji se bavi isključivo zločinima "OVK". Do juče je blizu 400 članova porodica nestalih pregledalo izložene predmete pronađene u više masovnih grobnica na Kosmetu.\nPorodice nestalih i kidnapovanih i dalje izražavaju nezadovoljstvo zbog, kako smatraju, nedovoljnog prisustva u medijima i očekuju da će ih posetiti i članovi Koordinacionog centra za Kosovo i Metohiju ili poslanici koalicije "Povratak".\nOlga Krstić iz Đakovice prepoznala je suknju, košulju i pantalone za koje veruje da su pripadali njenim roditeljima Milki (63) i Milivoju (73). Oni su oteti iz kuće 11. jula 1999. godine, a prema evidenciji Unmika, tela su pronađena u masovnoj grobnici u selu Gornji Ratiš, između Dečana i Đakovice.\nStana Josipović iz Prištine prepoznala je pantalone i ortopedske cipele koje je nosio njen brat Trajko Stanković. On je nestao 16. avgusta kada je iz svog sela Kojlovica pošao po penziju. Milivoje Stolić prepoznao je pantalone brata Slobodana koji je nestao u svom selu nedaleko od Štimlja, gde je bio veterinar.\nOlivera Budimir je naglasila da je identifikacija veoma teška i da se većina predmeta odavno raspala. "Mnogi od članova porodica će proći pored predmeta svojih najbližih, a to neće ni znati", rekla je Budimir.\nEkspert za sudsku medicinu patolog dr Slaviša Dobričanin, koji je predstavnik Koordinacionog centra za Kosmet, naglasio je da nije u pitanju identifikacija, već samo inicijalno prepoznavanje. On je rekao da će se nastaviti uzimanje uzoraka krvi radi DNK analize, posle čega će pouzdano moći da se kaže da li je prepoznavanje uspelo ili ne. Izlaganje odeće i predmeta završiće se danas u 13 sati.\nĐinđić: Priprema se hapšenje 20 osoba sa liste\nVojislav Seležan potvrdio za „Glas": Ojdanić u Hagu dobrovoljno\nČović: Srbi u Vladi Kosmeta za dve nedelje\nNastavljena identifikacija tela iz masovnih grobnica na Kosmetu\nOptužbe protiv 20 kosovskih Srba iz Prištine poslate u Hag\nOdgovor na Tomanovićev zahtev: Živković traži spisak dokumenata\nNastavljeno suđenje Miloševiću u Hagu\nŠainović pregovara s vlastima o dobrovoljnoj predaji Hagu\nKomemoracija u Skupštini SRJ povodom smrti Vlajka Stojiljkovića\nMićunović najavio: Do kraja godine savezni i izbori za šefa Srbije\nEU pozdravio Sporazum Srbije i Crne Gore\nReagovanja posle isključenja Branislava Ivkovića iz stranke\nDSS: Izbori način rešenja krize u Srbiji\nSahranjen Miodrag Kovač\nRada Trajković uoči pokrajinske skupštine: "Povratak" na sednici\nReagovanje Branislava Ivkovića na Ružićeve tvrdnje


Ministar finansija u Vladi Republike Srbije Siniša Mali, u okviru posete predsednika Republike Francuske Emanuela Makrona, sastao se sa predstavnicima francuskih kompanija "Ežis" i "Alstom". Na sastanku, kojem su prisustvovali i ministarka građevinarstva, saobraćaja i infrastrukture Zorana Mihajlović i zamenik gradonačelnika Goran Vesić, bilo je reči o izgradnji metroa u prestonici.\nКonstatovano je da je reč o velikom i važnom projektu, te da će saradnja sa francuskim kompanijama, koje imaju iskustva u tom poslu biti od izuzetnog značaja.\n"Nikada nismo bili bliži realizaciji našeg višedecenijskog sna. Beograd će konačno dobiti metro, na ponos i radost svih nas. Zahvaljujući našim francuskim prijateljima sa kojima imamo odličnu saradnju, imaćemo prestonicu koja će biti rame uz rame sa svetskim metropolama", rekao je Mali.\nNa sastanku je bilo reči o sledećim koracima i o načinu na koji će se sprovoditi projekat. Istaknuto je da je važno da se proces ubrza, da bi gradnja počela krajem sledeće godine.\n"Naše namere sada su na sigurnim, stabilnim nogama i garant su da će beogradski metro biti izgrađen u planiranom roku. O metrou pričamo već dugi niz godina, a pošto su svi preduslovi ispunjeni, stanovnici Beograda i njegovi gosti imaće bolji javni saobraćaj u prestonici", rekao je ministar finansija.\nКompanija "Ežis" nedavno je završila prethodnu studiju opravdanosti, a trenutno se radi na studiji opravdanosti.\nSagovornici su zaključili da obe strane žele da beogradski metro bude uspešan projekat, ali i da će se nastaviti razgovori sa kineskom kompanijom "Power China", sa kojom je potpisan Memorandum o saradnji, u vezi sa realizacijom projekta "Beogradski metro".\nMIHAJLOVIĆ O METROU Sada je najvažnije pitanje gde naći novac\nZašto je rano jutros beogradski metro sastavio dva ministra\nKompanija Progres ponovo je oglasila prodaju nepokretne imovine metodom javnog nadmetanja. Predmet prodaje su objekti koji se nalaze u sklopu zgrade poslovnih usluga Palata Progres, a imovina je podeljena u osam celina.


PENZIJA ZA ŽENE: Staž na decu tek od 2032. godine - Zelena učionica\nPENZIJA ZA ŽENE: Staž na decu tek od 2032. godine\nŽene u Srbiji koje imaju jedno ili dvoje dece moraće da čekaju 2032. godinu da bi im se priznavao posebni staž, jer je ova odredba Zakona o PIO stavljena “ad akta”. Odlaganju ne podležu samo majke sa troje dece, pišu Novosti.\nKako objašnjavaju u Fondu PIO , Zakon o penzijskom i invalidskom osiguranju koji se primenjuje od 1. januara 2015. godine sadrži član kojim se uređuje utvrđivanje posebnog staža u trajanju od šest meseci ženama sa jednim, odnosno godinu dana onima koje su rodile dvoje dece.\nMeđutim, primena ove odredbe odložena je do početka 2032. godine i žene će tek tada moći da podnose zahteve za utvrđivanje posebnog staža, bez obzira na to kada su deca rođena.\nOva vrsta staža se ne uzima u obzir pri utvrđivanju uslova za penziju, ali je važna pri određivanju visine penzionog čeka.\nUčiteljica raspakovala dar posle 33 godine\nLagunin nagradni konkurs za decu – „Najčudnija knjiga na svetu“


Potpisujem :: Mreža Žene protiv nasilja Evropa pokreće kampanju o pravima žena žrtava nasilja i njihove dece na pristup servisima podrške\nMreža Žene protiv nasilja Evropa (WAVE) danas pokreće Step up! kampanju o pravima žena žrtava nasilja i njihove dece na pristup podršci i zaštiti. U naredne dve godine članice WAVE mreže će širom Evrope promovisati prava žena koje su preživele nasilje i njihove dece da dobiju pomoć i zaštitu.\nNasilje prema ženama i devojkama je i dalje najrasprostranjeniji oblik kršenja ljudskih prava i može se završiti fatalno – procenjuje se da je 2012. godine 47% svih ubistava žena počinio član porodice ili intimni partner. 1 od 3 žene u Evropi doživljava fizičko ili seksualno nasilje. Svaka druga žena u Srbiji tokom svog života imala je iskustvo nasilja u porodici. Ipak, države u kojima žene plaćaju porez ne uspevaju da obezbede zadovoljavajući pristup specijalizovanim uslugama podrške. Samo 15 od 46 evropskih zemalja je obezbedilo specijalizovani SOS telefon, a u Evropi nedostaje najmanje 47.000 mesta za skloništa za žene. Centri za podršku žrtvama silovanja i seksualnog zlostavljanja ne postoje.\nSOS telefoni ženskih organizacija članica Mreže žene protiv nasilja u prošloj godini zazvonili su oko 11000 puta. Pružena je podrška za preko 4 000 žena. Samo 9 od 29 organizacija je dobilo podršku za svoj rad sa lokalnog budžeta - u proseku oko 150 000 dinara godišnje, što je daleko ispod svakog minimuma potrebnog za funkcionisanje ove usluge.\nNedovoljna ulaganja u adekvatnu podršku imaju veze sa široko rasprostranjenom pojavom okrivljavanja žene žrtve za nasilje kojem je izložena, te se zbog toga nasilje retko prijavljuje. Nasilje je zabranjeno u skoro svim društvima, ali se ono u praksi prećutno toleriše, tako da žene nemaju alternativu i trpe nasilje koje se ponavlja.\nUsluge podrške su od vitalnog značaja da bi se ženama i njihovoj deci omogućila sigurnost i da bi se one osnažile za život bez nasilja. Stoga apelujemo da evropsko društvo poveća investiranje u specijalizovane službe koje funkcionišu i daju značajan doprinos na planu ostvarivanja prava žena.\nWAVE mreža i Mreža žene protiv nasilja (Srbija) pozivaju ključne donosioce odluka na nacionalnom i evropskom nivou da:\n1) aktivno podržavaju prevenciju, osnaživanje i zaštitu žena od nasilja;\n2) omoguće pristup specijalizovanim uslugama podrške za SVE žene i njihovu decu;\n3) povećaju dostupnost specijalizovanih usluga podrške u Evropi, naročito ženskih SOS telefona, skloništa i centara podrške za žrtve seksualnog nasilja;\n4) omoguće da nezavisne ženske organizacije, koje stavljaju potrebe i prava žena u središte svog rada, opstanu i unaprede kvalitet usluga podrške.\nZbog toga što nasilje nad ženama predstavlja problem celog društva koji ima ogroman uticaj na prava žene, ekonomske slobode i njihove potencijale, a konačno i ogromne posledice na svetsku i nacionalnu ekonomiju, kampanja poziva poslovni i filantropski sektor u Srbiji da poveća investiranje za podršku ženama sa iskustvom nasilja.\nViše informacija dostupno je u saopštenju za javnost.\nNedovoljna ulaganja u adekvatnu podršku imaju veze sa široko rasprostranjenom pojavom okrivljavanja žene žrtve za nasilje kojem je izložena, te se zbog toga nasilje retko prijavljuje. Nasilje je zabranjeno u skoro svim društvima, ali se ono u praksi prećutno toleriše, tako da žene nemaju alternativu i trpe nasilje koje se ponavlja. Usluge podrške su od vitalnog značaja da bi se ženama i njihovoj deci omogućila sigurnost i da bi se one osnažile za život bez nasilja. Stoga apelujemo da evropsko društvo poveća investiranje u specijalizovane službe koje funkcionišu i daju značajan doprinos na planu ostvarivanja prava žena.


Počeo Međunarodni festival sportskog filma na Zlatiboru (VIDEO) – ZoomUe\nNagrada za životno delo dodeljena je nekadašnjem fudbaleru Crvene zvezde i Jugoslavije Dragoslavu Šekularcu, koji nije mogao da dođe, ali se zahvalio u video poruci, kao i košarkaškoj legendi Draganu Kićanoviću, u čije ime je nagradu primio sin Marko. Nagrađeni su i fudbalski trener Ivica Osim i košarkaški trener Dušan Ivković. Osimu će nagrada biti naknadno uručena, dok će Ivković svoju statuetu dobiti u nedelju, na zatvaranju festivala.\nNagrada je pripala i Slobodanu Joskimoviću Bobici, nekadašnje fudbaleru i funkcioneru užičke Slobode, rvačkom velikanu Sretenu Damnjanoviću i kompozitoru Vojkanu Borisavljeviću koji je radio muziku za filmove i serije u vezi sa sportom, od kojih je najpoznatija „Više od igre“.\n„Kada sam pre 53 godine kao sedamnaestogodišnji gimnazijalac počinjao da se bavim muzikom nisam ni pomišljao da ću se naći u jednoj ovakvoj reprezentaciji na čelu sa neprevaziđenim Dudom Ivkovićem. Priznajem, nikada se aktivno nisam bavio sportom, ali sam često radio muziku za filmove gde je sport imao dominantu ulogu, nadam se uspešno“, rekao je Borisavljavić.\nDobitnik nagrade je i novinar Vladimir Stanković koji je učestvovao u stvaranju nekoliko filmova koji će biti prikazani na festivalu.\n„Ne znam čime sam više zadovoljan, da li nagradom ili društvom ovih legendi među kojima sam se našao. Ovaj festival polako, ali sigurno dobija mesto u našoj kulturi. Nadam se da ću narednih dana uživati u dobrim filmovima“, kazao je Stanković.\nFestival je otvoren projekcijom filma „Kada je srebro sijalo kao zlato“ o uspehu čuvene generacije fudbalske reprezentacije Jugoslavije na Olimpijskim igrama u Finskoj 1952. godine u produkciji Radio televizije Srbije.\nPotom je prikazan film“250 stepenika“ Vladimira Pajića o čuvenoj generaciji košarkaške reprezentacije Jugoslavije koja je 1987. godine u italijanskom gradiću Bormiju postala prvak sveta pod vođstvom Svetislava Pešića.\n„Svi mi koji volimo košarku znamo da taj događaj ima posebno mesto u našim srcima. Počeli smo pre godinu dana, u toku snimanja smo shvatili da imamo jaku priču i premijera je zakazana u JDP-u, a od 12 igrača došlo je osam. Po tome da su se ti momci okupili, ljudi pamte film“, rekao je Pajić.\nTokom tri dana trajanja festivala biće prikazano više od 30 filmova. U subotu će biti predstavljen gost, grad Subotica kroz film o poznatim rvačima i zlatnom olimpijcu Davoru Štefaneku, a nedelja je posvećena bivšoj košarkašici Nataši Kovačević, dobitnici specijalne nagrade festivala „Heroina sporta i života“, kada će i premijerno biti prikazan film „Skok“.\n„Zlatibor kao lider u srpskom turizmu, velikim koracima ide i ka šampionu u kulturnom i sportskom turizmu. Siguran sam da će sa ovom i nizom drugih manifestacija Zlatibor postati centar kulture u Srbiji, a u sportu smo već dobro pozicionirani, jer pripreme pod zlatiborskim nebom dobra su garancija za sportske uspehe“, kazao je zamenik predsednika opštine Čajetina Arsen Đurić.\nPredsednik opštine Čajetina Milan Stamatović rekao je da se nada da će država malo više obratiti pažnju na unutrašnjost, sport i kulturu podsećajući da u kriznim vremenima prvo uskraćuje novac u tim oblastima.\nSedmi međunarodni festival sportskog filma traje do nedelje kada će najboljim filmovima biti dodeljene nagrade.\nTags: Međunarodni festival sportskog filma\nUklanjanje divljih deponija u Novoj Varoši\nNext story Misteriozna krađa u svlačionici balon sale\nPrevious story Stanojević: Država da učini da malina ostane srpski brend


10/08/2019 Fokus 4 Srbija\nPrema preliminarnim rezultatima, Samoopredeljenje je osvojilo 25,64 odsto glasova, Demokratski savez Kosova 24,94 odsto, Demokratska partija Kosova 21,07 odsto, koalicija Alijanse za budućnost Kosova dosadašnjeg takozvanog premijera Ramuša Haradinaja i Socijaldemokratske partije 11,56 odsto.\nKao predvodnicu izazova ušančenom liderstvu Kosova, NJujork tajms navodi Vjosu Osmani (38) iz Demokratskog saveza Kosova, koja se, kako ističe list, od mogućih kandidata za novog takozvanog premijera jedina nije borila u ratu i koja bi mogla biti prva žena na čelu lažne kosovske vlade.\nDemokratski savez Kosova je po rezultatima izbora tik iza, kako ocenjuje NJujork tajms, nacionalističke stranke Samoopredeljenje koju vodi Aljbin Kurti.\nList dodaje da će tesna trka u kojoj nijedna partija nije dobila više od 30 odsto glasova, verovatno pokrenuti žestoku borbu za funkciju premijera kada se budu razgovaralo o vladajućoj koaliciji.\nOtkad je lažna država proglasila nezavisnost 2008. Samoopredeljenje se probilo kao levičarska stranka koja se zalaže za borbu protiv korupcije i glavna je opozicija dosadašnjem takozvanom premijeru Haradinaju i takozvanom predsedniku Hašimu Tačiju. Obojica su, dodaje Tajms, bili komandanti terorističke organizacije “Oslobodilačke vojske Kosova”.\nKurti, koji je radio za političko krilo “Oslobodilačke vojske Kosova”, nasleđuje nezgodnu situaciju na Kosovu, ocenjuje londonski list i dodaje da su pregovori s Beogradom zastali, dok je 12 zemalja povuklo priznanje nezavisnosti lažne države.\nEvropska televizija Juronjuz (Euronews) takođe ocenjuje da su izbori u nedelju naznačili novu eru za politiku na Kosovu, u čijem rukovodstvu ranije dominirale vođe iz sukoba iz 90-ih i rata za takozvanu nezavisnost.\nKljučna pitanja za glasače su bila vezana za duboko ukorenjenu korupciju i mirovni dogovor sa Srbijom koji treba da utaba put za članstvo lažne države u Ujedinjenim nacijama, navodi Juronjuz, ističući da je mirovni dogovor sa Srbijom imao središnje mesto u predizbornim raspravama.\nSAD i EU vide tenzije između Beograda i Prištine kao veliku pretnju po regionalnu stabilnost i traže normalizaciju odnosa, ukazuje evropska televizija koja podseća da su prošle godine Hašim Tači i Aleksandar Vučić, naznačili da bi mogli dogovoriti razmenu teritorija, ali su se na okupiranoj srpskoj teritoriji tome usprotivili Demokratski savez Kosova, Samoopredeljenje i Demokratska partija Kosova koja je na trećem mestu na izborima u nedelju.\nJuronjuz navodi da je lažna država Kosovo imalo prosečan ekonomski rast od četiri odsto u protekloj deceniji, ali da je i dalje siromašno. Javni sektor je glavni poslodavac, ali je za zaposlenje obično potrebna politička veza ili mito. EU je navela da je korupcija "rasprostranjena", dok je Transparensi internešnal (Transparencu International) rangirao takozvano Kosovo kao veoma korumpiranu zemlju.\nGlasači, kojima je dosta korupcije i siromaštva, teško su kaznili odlazeću takozvanu vladu koju predvode bivši teroristi iz rata, ocenjuje agencija Frans pres (Agence France-Presse)\nIpak, pored rešavanja socijalnih i ekonomskih problema, novi lideri će, ističe agencija, biti pod velikim pritiskom Zapada da se reši "zamrznuti sukob" Beograda i Prištine.\nAko se dijalog s Beogradom nastavi, jedno od najosetljivijih pitanje će biti rešavanja ovlašćenje na teritoriji na kojoj su Srbi u većini.\nIpak, ukazuje Blumberg, mada je Kurti najavio da će se njegova vlada fokusirati na istorijski "dug Srbije prema Kosovu", dok je srpski ministar spoljnih poslova Ivica Dačić rekao da očekuje da će pregovori biti složeniji, obe strane su naznačile spremnost da se vrate za pregovarački sto.\nDve pobedničke stranke su veoma različite po karakteru, ističe Bi-Bi-Si i objašnjava da je Samoopredeljenje antiestablišmentski albanski nacionalistički pokret čiji su poslanici ometali rad skupštine suzavcem, dok je Demokratski savez Kosova najstarija “kosovska” partija koja se nada se da će Osmani biti sledeća prva ženu na čelu vlade.\nS druge strane, bivše vođe terorističke organizacije “Oslobodilačka vojska Kosova” vidaju izborne rane, navodi Bi-Bi-Si, ukazujući da glasači smatraju da su njihove stranke uveliko odgovorne za endemsku korupciju i slab razvoj.\nProfesorka dobila otkaz jer nije htela u SNS! Više o tome pročitajte OVDE!


Gomilanje trupa blizu granice: Da li se Rusija priprema za rat u Ukrajini? – Zavera\nGomilanje trupa blizu granice: Da li se Rusija priprema za rat u Ukrajini?\nZTP 9. aprila 2021.\t0 Komentara\nGrupisanje ruskih vojnih snaga blizu granice sa Ukrajinom nastavilo se tokom prošle nedelje, izazivajući zabrinutost svetske javnosti zbog krajnjih namera Moskve, dok su visoki ruski zvaničnici i državni mediji pojačali svoju zapaljivu retoriku.\nOno što je najpre izgledalo kao demonstracija moći novoj Bajdenovoj administraciji, postalo je, po svemu sudeći, nešto ozbiljnije. Video snimci objavljeni na društvenim mrežama prikazuju kolone vojnih vozila koja u region pristižu čak iz dalekog Sibira. Trupe se gomilaju južno od ruskog grada Voronježa, oko 250 kilometara udaljenog od ukrajinske granice, što je dovoljno daleko da odagna pomisao na invaziju, ali dovoljno blizu da zategne međunarodne tenzije.\nDolazak trupa iz zapadnih i južnih okruga daleko premašuje razmere standardnih vojnih vežbi kakve je Rusija izvodila u poslednje vreme. Ono što zbunjuje i zabrinjava kod grupisanja u Voronježu je njegov očigledno ofanzivni karakter, kaže Kirill Mihailov, istraživač iz Tima za konfliktnu bezbednost. Predmetna regija se graniči sa zvaničnom Ukrajinom, a ne sa otcepljenim regionima u Donjecku i Lugansku, gde lokalne vlasti zavise od ruske podrške.\nGomilanje vojske praćeno zveckanjem oružjem od strane ruskih zvaničnika. U četvrtak je visoki funkcioner Kremlja Dmitrij Kozak upozorio da bi velika eskalacija sukoba označila „početak kraja Ukrajine“. Istovremeno, Moskva je upozorila da Kijev priprema etničko čišćenje Rusa u Donbasu, te da ruska intervencija nije isključena. U petak je ruski sekretar za štampu Dmitrij Peskov upozorio da će Rusija biti primorana da interveniše ukoliko dođe do „ljudske katastrofe slične Srebrenici“, pozivajući se na zločin nad bosanskim muslimanima od strane srpskih snaga u julu 1995. godine.\nU četvrtak je sekretarka za štampu Bele kuće Džen Psaki rekla da su SAD uznemirene zbog „eskalacije ruske agresije“ u regionu. U petak je državni sekretar Entoni Blinken razgovarao sa svojim nemačkim kolegom Hajkom Masom, naglasivši važnost podrške Ukrajini u atmosferi „jednostranih ruskih provokacija“. Oštra retorika periodično se obnavljala otkako je mirovni sporazum iz 2015. okončao ratne sukobe i obe strane doveo u pat poziciju. Međutim, zapadni lideri su očito uznemireni. CNN je u četvrtak izvestio da SAD razmatraju slanje ratnih brodova na Crno more u znak podrške.\nVoronjež, Rusija (foto: Reuters)\nDugogodišnji posmatrači sukoba kažu da je sveobuhvatna invazija malo verovatna. „Svi pažljivo pratimo situaciju. I dalje mislim da je to više signal i demonstracija moći, ali niko nije spreman da odbaci mogućnost eskalacije sukoba,“ kaže je Andrea Kendal-Tejlor, programska direktorka Centra za novu američku bezbednost i bivša službenica Nacionalnog obaveštajnog saveta.\nRazlog za grupisanje snaga ostaje nejasan, ali stručnjaci ukazuju na domaće faktore u Rusiji, Ukrajini i Sjedinjenim Državama. Rejting ruskog predsednika Putina je u osetnom padu. Kremlj se i dalje bori sa pandemijom, a bilo je i masovnih uličnih protesta zbog hapšenja opozicionog lidera Alekseja Navaljnog, koji je nakon stupanja u štrajk glađu zatražio medicinsku negu zbog pogoršanog zdravlja.\n„Iz Kremlja dolazi čitav niz agresivnih poteza,“ kaže Kendal-Tejlor, uključujući nedavno ponižavanje najvišeg diplomate EU Žosepa Borela tokom njegove posete Moskvi i odluke o opozivu ruskog ambasadora iz SAD-a radi konsultacija. „Utisak je da Putin pojačava narativ o opkoljavanju Rusije.“\nUkrajinski predsednik Zelenski zauzeo je oštriji stav prema Rusiji, kaznivši Putinovog saveznika Viktora Medvedčuka i zatvorivši tri TV stanice pod kontrolom ovog oligarha. Moskva bi mogla isprovocirati ishitreni potez Zelenskog u Donbasu, što bi opravdalo ruski odgovor, baš kao što je to učinila u Gruziji 2008., kada je njen bivši predsednik Sakašvili ušao u rat zbog otcepljenja Južne Osetije.\n„Izgleda da u Moskvi doživljavaju Zelenskog kao novog Sakašvilija,” kaže analitičar Majkl Kofman. „Možda je ovaj utisak netačan, ali može imati realne posledice,“ dodao je. A tu je i nova administracija u Vašingtonu. Predsednik Bajden dobro poznaje Ukrajinu, budući da je bio glavni čovek bivšeg predsednika Obame u tom sukobu. „Mislim da u Kremlju postoji zabrinutost da Bajdenova administracija daje više manevarskog prostora Zelenskom za poteze koji su protivni Moskvi,“ procenjuje Kendal-Tejlor.\nPutin će možda želeti da reprizira 2008., ali nema iste karte na stolu. „Ono što bi Putin voleo je da ne izvrši invaziju, već da ponovi gruzijski scenario iz 2008,“ kaže Taras Kuzio, profesor na Nacionalnom univerzitetu u Kijevu, govoreći u petak na tribini u organizaciji nemačkog Maršal fonda. Ali „Zelenski nije Sakašvili,“ zaključuje profesor.\n(ForeignPolicy-ZTP, foto: EFE/EPA)\nTagovi:Rusija, SAD, rat, Putin, Ukrajina, vojska, Bajden, Zelenski


Pobeda Srbije na startu Evropskog prvenstva, danas protiv Rusije\nObjavljeno 28.06.2019. u 08h\nU četvrtak, 27. juna, u Srbiji i Letoniji je počelo Evropsko prvenstvo u košarci za žene. Mečevi grupe D odigrani su u Zrenjaninu, gde je reprezentacija Srbije, nakon veoma uzbudljive završnice meča, izborila pobedu protiv Belorusije.\nU zrenjaninskoj „Kristalnoj dvorani“, Srbija je nakon koša Sonje Petrović 1,9 sekundi pre kraja savladala Belorusiju rezultatom 55:53. U tvrdoj i neizvesnoj utakmici, naša reprezentacija je nošena podrškom publike uspela da izbori pobedu na startu šampionata. Oba tima su imala svoje periode kada su imali rezultatsku prednost, da bi na kraju ipak presudio individualni kvalitet Sonje Petrović, koja je pronašla idealno rešenje za poslednji napad.\nU prvom meču grupe D Belgija je savladala Rusiju rezultatom 67:54, iako su Ruskinje bolje otvorile meč i imale tri poena prednosti nakon prve četvrtine. U drugoj deonici Belgija je preokrenula rezultat i uvećala svoju prednost koju je potvrdila u poslednjoj četvtini, dozvolivši Rusiji da postigne svega sedam poena u tom periodu.\nBELORUSIJA – SRBIJA 53:55\n(16:18, 16:11, 10:12, 11:14)\nPobeda Srbije na startu Evropskog prvenstva za košarkašice! Naše seniorke su posle dramatične završnice slavile 55:53 poenima sjajne Sonje Petrović u punoj „Kristalnoj dvorani“ i tako otvorile šampionat vrednim trijumfom.\nPočetak utakmice obeležilo je dosta promašaja na obe strane, uz dosta šuteva sa distance, pa je posle sedam minuta i trojke Crvendakić bilo 11:9 za naš tim. Do kraja prve deonice igralo se koš za koš, ali je posle nove trojke Crvendakić i poena Milić Srbija na prvi odmor otišla sa „plus dva“ (18:16).\nDruga četvrtina krenula je u istom ritmu, sa dosta tvrdom igrom, a Srbija je bila bez koša čitavih tri i po minuta (18:21). Međutim, tada se razigrala Stanković i vezala četiri poena, a Jovanović je ponovo donela minimalnu prednost našem timu u 15. minutu – 24:23. U nastavku su se ekipe ponovo smenjivale u minimalnom vođstvu, a u nekoliko navrata je bilo i nerešeno, da bi Belorusija otišla na poluvreme sa tri poena viška – 32:29.\nNi treća četvrtina nije počela povoljno po naše košarkašice, Beloruskinje su povele sa pet poena razlike, ali su se brzo vratile u igru trojkom Jovanovićeve – 34:34, 23. minut. Posle petominutnog prekida meča zbog tehničkih problema sa rasvetom, izabranice selektorke Marine Maljković su zaigrale energičnije, što im je posle poena Petrović donelo „plus četiri“ u 27. minutu. Međutim, rival je brzo izjednačio (40:40), a posle nekoliko promašaja našeg tima Belorusija je pred poslednju četvrtinu imala 42:41.\nSrbija je odlično otvorila poslednju deonicu poenima Stanković i trojkom Bruks – 46:42, 32. minut. Neefikasnost Beloruskinja nije bila kažnjavana sve do 35. minuta i trojke Jovanović posle odličnog napada – 49:42. Međutim, uzvratila je za tri Ritsikava, ali je odgovorila trojkom Petrović za 52:45. Kada je na 2:18 pre kraja Papova pogodila dva penala posle petog faula Dabović za 52:49 za Srbiju, ponovo je sve bilo otvoreno. Veramejenka je promašila dva puta sa linije penala, a na drugoj strani precizan izvođač slobodnih bacanja jednom je bila Bruks – 53:49, minut pre kraja. Jovanović je prekinula napad Belorusije ukradenom loptom, ali je dodavanje Petrovićeve završilo u autu na 39 sekundi pre kraja. Protivnik je imao napad, Crvendakić je napravila nesportski faul, a Snitsina je jednom pogodila (53:50). Naše devojke su uhvatile loptu, ali je i izgubile, a Lihtarovič pogodila trojku za 53:53 na 9,5 sekundi pre kraja. Srbiji je ostao poslednji napad za trijumf. Petrović je igrala „1 na 1“ sa Papovom i pogodila za 55:53 i pobedu 1,9 sekundi pre poslednje sirene. Beloruskinje su pokušale sa naše polovine terena posle tajm-auta, ali nisu uspele i Srbija je stigla do vredne pobede!\nKompletnu statistiku sa meča možete videti OVDE.\nPredrag Danilović u društvu Čedomira Janjića (Foto: FIBA/Peđa Milosavljević)\nPremijernom meču Srbije na Evropskom prvenstvu prisustvovali su predsednik KSS Predrag Danilović, koji je ovaj duel pratio u društvu gradonačelnika Zrenjanina Čedomira Janjića, potpredsednici Ana Joković i Igor Rakočević, dok je generalni sekretar Dejan Tomašević, kao i potpredsednik za takmičenja Dušan Projović, prvog dana takmičenja prisustvovao utakmicama C grupe u Nišu.\nSonja Petrović, reprezentativka Srbije:\n– Izborili smo pobedu, iako ovo nije bila utakmica kakvu smo želeli. Ipak, ono što se računa je da smo osvojile bodove, ali imamo o mnogo čemu da razmišljamo i mnogo toga da popravimo. Nadamo se da će sutrašnja utakmica biti bolja, jer protiv Rusije nemamo šta da tražimo sa ovakvom igrom.\nMarina Maljković, selektor Srbije:\n– Dobra stvar je da od ovoga ne možemo gore… To je pozitivna stvar za nas… Moram da se složim sa Sonjom, mi protiv Rusije ne možemo da učinimo ništa ukoliko budemo igrali na ovaj način. Moraće to da bude potpuno drugačiji dan, drugačiji pristup, drugačija košarka, ona koju igramo na svakom treningu, a nismo je pokazali danas. Želim da čestitam Belorusiji na velikoj borbi. Nisu nas iznenadile, znale smo šta da očekujemo, znale smo da igraju čvrsto i da imaju puno iskustva. Na kraju smo pobedili, ali moramo da se probudimo i vratimo se našoj igri u odbrani i u napadu.\nU petak, 28. juna, naša reprezentacija u drugom kolu grupe D od 20.30 u Zrenjaninu“ igra protiv Rusije.\nTagovi:ep košarkašice, evropsko prvenatvo za košarkašice, grupa D, košarka, Kristalna dvorana


DAČIĆEVO PRVO OBRAĆANJE POSLANICIMA: Samo ujedinjena Srbija može da odgovori izazovima | Happy BSC portal\n“Želim da zahvalim svima koji su podržali moj izbor na visoku dužnost predsednika Skupštine Srbije. Takođe, želim da kažem i onima koji nisu glasali ili su bili protiv da je ovo Narodna skupština svih građana i poslanika i da jedino tražim da imamo međusobnu toleranciju za različita mišljenja uz uvažavanje političkih razlika sa željom da radimo u najboljem interesu Srbije”, rekao je Dačić.\nOn je zahvalio predsedniku Srbije i SNS Aleksandru Vučiću zato što ga je predložio da bude predsednik parlamenta, a imajući u vidu izborne rezultate, kako kaže, nije morao da napravi takav predlog.\nVučić putem video-linka učestvuje na Beogradskom bezbednosnom forumu\nMaja Gojković ima veliku molbu za svog naslednika u parlamentu\n“Za svakog državotvornog političara to je najveća čast, biti na čelu najvećeg predstavničkog tela i nosioca ustavotvorne i zakonodavne vlasti u Srbiji. Mi našu vlast crpimo iz narodne volje i poverenja građana i zato će naš zadatak biti da doprinesemo političkoj stabilnosti i jedinstvu”, poručio je Dačić.\nDodao je da samo ujedinjena Srbija može da odgovori izazovima koji su pred njom.\n“U skladu sa tim moj zadatak kao onog ko predstvalja skupštinu jeste da pomognem da skupština štiti svoj ugled, integritet i dostojanstvo”, istakao je Dačić.\nNavodeći da je bio predsednik Vlade Srbije, zamenik predsednika vlade, ministar unutrašnjih poslova, ministar spoljnih poslova, Dačić je kazao da funkcija predsednika skupštine najveća koju je do sada obavljao.\n“Trudiću se da sa svima vama ostvarimo uspešne mandate, pre svega u interesu građana a ne samo poslaničkih klubova koje zastupamo. Drago mi je da su za mene glasali i Broz i Kralj”, prokomentarisao je Dačić.


IPO (Initial Public Offering) predstavlja prvu javnu ponudu dionica poduzeća kojom se prikuplja kapital potreban za daljnji razvoj poslovanja poduzeća ili se već postojeće dionice poduzeća nude na prodaju široj javnosti. Na taj način se dionice po prvi put uvrštavaju na burzu. Za IPO se najčešće odlučuju velika javna poduzeća u postupku privatizacije ili privatna poduzeća kako bi osigurala kapital za daljnje širenje i razvoj poslovanja.\nVrijednosni papiri koje izdaje Ministarstvo Financija s rokovima dospijeća od 91, 182 i 364 dana sa denominacijom od 100.000 kuna. Upisuju se na aukcijama koje objavljuje Ministarstvo Financija Republike Hrvatske na koje imaju pravo izaći domaće banke i domaće tvrtke. U primarnoj aukciji prodaju se uz diskont, a kasnije se s njima trguje na sekundarnom tržištu.


Mišković namerava da se povuče iz operativnog upravljanja Deltom - Bonitet\nNovi direktor BIG CEE Srbija\nMiroslav Mišković, dosadašnji predsednik Delta Holdinga, ubuduće će obavljati funkciju predsednika Upravnog odbora. Na novoj poziciji Mišković namerava da se povuče iz operativnog upravljanja Kompanijom i da svoje iskustvo i znanje usmeri u tri oblasti koje smatra krucijalnim za razvoj ne samo Delta Holdinga, već i društva u celini, navodi se u saopštenju kompanije.\n“Njegov fokus biće usmeren na internacionalni razvoj Kompanije, na rad sa mladim ljudima u Kompaniji, odnosno formiranje budućeg menadžmenta i na razvoj sela u Srbiji, posebno kroz kompanijski projekat Naše selo”, navodi se.\n„Činjenica da postoji apsolutno poverenje u budući Izvršni odbor Delta Holdinga, omogućava mi da se posvetim strateškim razmišljanjima, za koja sam uveren da su od ključnog značaja za razvoj Kompanije, ali i za razvoj Srbiji u celini“, izjavio je Mišković.\nOd nove organizacije Delta Holding očekuje da donese novi zamah razvoju Kompanije, koja ove godine slavi 30 godina rada. Dosadašnji predsednik Kompanije dobija priliku da svoje ogromno iskustvo usmeri u pravcu strategije i vizije razvoja, dok iskusni menadžment okupljen u Izvršnom odboru pruža garanciju za nastavak dosadašnjeg uspešnog operativnog poslovanja, navodi se u saopštenju Delta Holdinga.\nPrethodni tekstDa li smo gospodari ili žrtve promena?\nSledeći tekstPredvideo kolaps 2008. sada se kladi protiv Tesle


Sloga: Kragujevački radnici se tretiraju kao roblje za rad u Evropi - Politički.rs\nSloga: Kragujevački radnici se tretiraju kao roblje za rad u Evropi\nBeta, Foto: Printscreen/ N1\nUdruženi sindikati Srbije “Sloga” saopštili su danas da se protive “nameri države i neodgovorne aktuelne vlasti da prevari radnike kragujevačkog ‘Fijata’ netransparentnim ponudama da rade u fabrikama u Slovačkoj, Poljskoj, Italiji i Nemačkoj, pod prednjom otkaza i proglašavanja tehnološkim viškom”.\n“Protivimo se da se kragujevački radnici tretiraju kao roblje za evropsko tržište automobilskih kompanija. Zato ćemo kao sindikat podržati radnike i one sindikalne organizacije koje su spremne na odbranu dostojanstva u svim vidovima radničke borbe”, navela je “Sloga”.\nKako je navedeno, ovakve “ucene radnika” nisu nagoveštene ni definisane prilikom nedavnog sastanka predstavnika Srbije aleksandra Vučića sa kompanijom “Stelantis” i dogovorom o proizvodnji novog modela električnog automobila.\n“Država mora da obezbedi radnicima ‘Fijata’ adekvatan socijalni program do početka proizvodnje novog modela, plaćeno odsustvo, minimalnu zaradu, a da za one koji neće da čekaju početak realizacije nove proizvodnje isplati zadovoljavajuće otpremnine”, poručio je ovaj sindikat.\nKako su naveli, država je u obavezi to da uradi, jer će “masno” subvencionisati novi projekat proizvodnje električnog automobila.\nSmak održao koncert pred nekoliko hiljada posetilaca u Kragujevcu (VIDEO)\nU Sloveniju iz BiH prošle godine otišlo blizu dvadeset hiljada radnika\nTagged: FIJAT, KRAGUJEVAC, RADNICI, ROB, SINDIKAT SLOGA


Evropska unija od bh. vlasti traži da nađu rješenje za smještaj migranata\nIz Delegacije su se javnosti obratili saopćenjem pod naslovom „Izjava EU o situaciji po pitanju migracija u BiH“\nG. M. 23.12.2020\nSAOPĆENJE Evropska unija od bh. vlasti traži da nađu rješenje za smještaj migranata\nSjedište Delegacije EU\nDelegacija EU u BiH oglasila se povodom današnjih dešavanja u vezi s migrantima u Krajini. Iz Delegacije su se javnosti obratili saopćenjem pod naslovom „Izjava EU o situaciji po pitanju migracija u BiH“.\nKako navode, danas je zatvoren kamp „Lipa“, „objekat koji je bio uspostavljen kao privremena mjera, neuslovna za zimu“, a „time je oko 3.000 izbjeglica i migranata ostalo bez pristupa osnovnom skloništu i uslugama u zimskim uslovima“.\n- Postoje svi preduslovi za izmještanje izbjeglica i migranata iz „Lipe“ u prihvatni centar „Bira“ u Bihaću. Preduslovi su utvrđeni odlukama Vijeća ministara BiH o lokaciji „Lipa“, prihvatnom centru „Bira“, nacionalnim Planom mjera i aktivnosti te u odredbama Zakona o strancima i Zakona o azilu. Nažalost, vlasti Bosne i Hercegovine nisu uspjele realizirati preseljenje u „Biru“, koja je prethodno ispražnjena i ostaje neiskorištena uprkos kontinuiranom finansiranju od Evropske unije – navodi se u reakciji.\nDodaje se da „neuspjeh vlasti Unsko-sanskog kantona da djeluju pokreće pitanja u kontekstu vladavine prava i direktno doprinosi humanitarnoj i sigurnosnoj krizi“.\n- Još jednom pozivamo vlasti da prevaziđu politička pitanja i ponovo otvore centar „Bira“ u Bihaću kao privremeno rješenje. Pozivamo vlasti da osiguraju dovoljne kapacitete za smještaj izbjeglica i migranata u zimskom periodu. Evropska unija je u više navrata izražavala zabrinutost povodom situacije po pitanju migracija i pojavi humanitarne krize u zemlji. Osigurana je podrška za sve resorne vlasti u iznalaženju, definisanju i pregovorima o mogućim rješenjima – navodi se.\n- Nedavno je Evropska komisija usvojila paket pomoći od dodatnih 25 miliona eura sredstava za podršku Bosni i Hercegovini u upravljanju migracijama. Evropska unija i njeni partneri nastavljaju pomagati i ublažavati uslove u kojima borave izbjeglice i migranti van smještaja - stoji u saopćenju Delegacije EU u BiH.\n18.12.2020 u 17:46\nMigrantska kriza utječe na sigurnost zbog neaktivnosti vlasti u BiH\n09.12.2020 u 17:28\nDelegacija EU Kamp Lipa Kamp Bira


Zaimović: Rezultati poslovanja govore da BH Telecom nije na prodaju! - Privredna štampa\nZaimović: Rezultati poslovanja govore da BH Telecom nije na prodaju!\nProtekla godina je za BH Telecom bila dinamična i značajna rekao je danas na konferenciji za medije Mirsad Zaimović, generalni direktor. Prezentirajući finansijske pokazatelja za 2015. godinu, naveo je rezultate koji potvrđuju da je ova kompanija i dalje lider u telekomunikacijama.\nOsvrnuo se i na promjene menadžmenta u ovoj kompaniji koje su se desile početkom i sredinom prošle godine. Posljednje promjene unutar Uprave napravljene su prije mjesec dana, a pored promjena menadžmenta, u kompaniji je provedeno više paralelnih i izuzetno kompleksnih procesa.\nZbog značajnog pada prihoda po korisniku kompanija je pristupila racionalizaciji troškova, koji su u konačnici polučili dobrim rezulatima.\nPrema riječima direktora Zaimovića, bruto dobiti u 2009. godine iznosila je oko 160 miliona KM, a 2014. godine je pala na 88,3 miliona KM. Međutim, već 2015. su završili s rezultatima boljim od prethodne godine, za 1,6 miliona KM. Odnosno, bruto dobit BH Telecoma za 2015. godinu iznosila je 89,8 miliona KM.\nAmortizacija za 2015. godinu iznosi 124,3 miliona KM, što je za 4,6 miliona KM veći iznos u odnosu na 2014. godinu.\nPojasnio je da troškovi amortizacije umanjeni za dobit čine EBITDU, koja se koristi u sektoru za procjenu vrijednosti preduzeća. EBITDA u 2015. godini iznosila je 209,8 miliona KM što je za 7,5 miliona KM veća vrijednost nego u 2014. godini.\nIako je vrijednost BH Telecoma u periodu od 2006-2014. padala ova kompanija nije na prodaju. A direktor Zaimović je pojasnio i zbog čega je to tako. Naime, u tom periodu uplaćeno je oko 2 milijarde KM u budžet FBiH po osnovu dividende PDV-a, doprinosa za PIO, zdravstvo, nezaposlenost, poreza na dobit te donacija i sponzorstava.\nTačnije, u navedenom periodu, isplaćena je dividenda vlasniku, odnosno Vladi FBiH, i mali dioničarima u iznosu od 991,7 miliona KM. Po osnovu PDV-a isplaćen je iznos od 427,9 KM, a za doprinose za PIO, zdravstvo i nezaposlenost je isplaćen ukupan iznos od 416,6 miliona KM. Uplaćen je porez na dobit u iznosu od 139,8 miliona KM, a donirali su skoro 13 miliona KM raznim neprofitnim organizacija i kroz sponzorske aranžmane kojima su podržane najznačajnije sportske, kulturne, humanitarne i naučne aktivnosti potrošen je iznos oko 40 miliona KM.\n“BH Telecom ne treba privatizirati, ovi rezultati govore da uplaćujemo dividendu i da smo napredovali”, naglasio je Zaimović.\nNa pitanje o sve češćim spekulacijama o privatizaciji BH Telecoma i smanjenju radnih mjesta, Zaimović je odgovorio da bi se vjerovatno broj zaposlenih smanjio, ali da bi se njihove aktivnosti radile iz većih gradova, odnosno iz nekog drugog grada odakle ta kompanija dolazi.\nGovorio je i o tome da je najveći problem telekomunikacija nezakonito poslovanje kablovskih operatera. Naveo je da oni imaju puno niže troškove, jer postavljaju mreže „gdje god stignu“ i većinom nezakonito, dok BH Telecomu treba najmanje dvije godine da dobije potrebne dozvole i ukopa mrežu u urbanističku zonu. A kilometar kablovske mreže košta oko 64.000 KM.\namortizacijaBH TelecomdobitEBITDAMirsad Zaimovićrezultati poslovanjatelekomunikacije\nNa današnjem trgovanju na Sarajevskoj berzi ostvaren je ukupan promet od 281.760,99 KM. U sklopu 11 transakcija ukupno je prometovano…\nOsmanbegović: Novo zaduženje s EBRD-om smanjit će vrijeme putovanja na Koridoru\nRealizacijom Projekta Koridor Vc na poddionici Buna - Počitelj i poddionici Donja Gračanica - Tunel Pečulj (Zenica sjever) i…\nSIDA: Počeo projekat reforme poreznog sistema BiH vrijedan 5,4 miliona KM\n"Reforma poreznog sistema u BiH" naziv je projekta koji će u naredne tri ipo godine provoditi Švedska porezna agencija u…\nOdržana prva radna sjednica u Federalnom ministarstvu financija s ekspertnim timom MMF-a\nU prošloj godini smanjen trgovinski deficit za 8,69%


Inter do boda protiv Parme u sudijskoj nadoknadi |\n► Tramp: Predsednica Evropske komisije težak pregovarač\n"Sjajno je biti ovde sa predsednicom Evropske komisije i ženom koja je veoma poštovana, ali čuo sam da je težak pregovarač, što je za nas loša vest", rekao je Tramp u Davosu gde učestvuje na 50. Svetskom ekonomskom forumu i dodao da SAD žele da sklope trgovinski sporazum sa Evropom.\nOvo je prvi sastanak Trampa i predsednice EK.\nTramp je u poslednje vreme imao dosta nesuglasica s Evropom oko poreske i trgovinske politike, a jedan od razloga je novi porez Francuske koji su američki tehnološki giganti poput Amazona i Gugla prinuđeni da plaćaju.\nPredsednik SAD najavio je zatim odmazdu u vidu poreza od 100 odsto na uvoz sira, vina, karmina i ostalih proizvoda iz Francuske.\nUrsula fon der Lajen je rekla da su američki i evropski narodi prijatelji, te da na tome treba graditi budućnost.\n"Mislim da nikada ne bi trebalo da zaboravimo da imamo dugu istoriju zajedničkih temelja, prijateljstva i puno poslovnih ugovora", rekla je ona.\nPredstojeći izbori u SAD, na kojima se za Belu kuću bore republikanski predsednik Donald Tramp i kandidat demokrata Džozef Bajden, mogli bi da budu odlučeni malom razlikom, a na ishod umnogome...\nZvaničnici EU izrazili su danas podršku Turskoj i Grčkoj koje je pogodio jak zemljotres i izjavili da su spremni da pomognu.


Povećaće plate u zdravstvu zavisno od budžeta – CG Live\nPovećaće plate u zdravstvu zavisno od budžeta\nadmin 30/12/2020 1 min read\nIz Samostalnog sindikata zdravstva Crne Gore saopšteno je da je sa ministarskom zdravlja Jelenom Bojović Borovinić dogovoreno da se zarade povećaju u zavisnosti od budžeta koji će biti opredijeljen za zdravstvo i odnosiće se za sve zaposlene.\nFoto: Sindikat zdravstva\nKako ističu u Sindikatu, biće smjena direktora zdravstvenih ustanova koji su na toj funkciji dva i više puta.\n“Konkurs će biti raspisan 4. januara 2021. Nastaviće se sa obilaskom zdravstvenih institucija i dogovarati o poboljšanju uslova rada. Treba razmisliti o daljem ulaganju u edukaciji i infrastukturnom obnavljanju zdravstvenih institucija i zadržati mladi kadar”, kazala je predsjednica Samostalnog sindikata zdravstva Crne Gore Ljiljana Krivokapić.\nTags: cgl Ministarstvo zdravlja SAMOSTALNI SINDIKAT ZDRAVLJA\nPrevious Sekulović: Saradnjom i koordinacijom državnog i lokalnog nivoa do sigurnosti građana u odnosu na elementarne nepogode i druge nesreće\nNext Vakcinacija krajem januara


Kalemegdan, elegantan dvoiposoban stan - Hedonia nekretnine | Agencija za nekretnine\nŠifra nekretnine : 7097\n89.00 m22.5 Sobe1 CG I/VII Štampaj\nOdlično organizovan, savršeno funkcionalan stan u najlepšem delu Gornjeg Dorćola, stotinak metara udaljen od Kalemegdana i Knez Mihailove ulice, kao i svih kulturno-istorijskih spomenika starog Begrada.\nDvostrane je orijentacije, sunčan i svetao, odlične je strukture i funkcije, idealnog rasporeda prostorija. Zbog visine i odlične osvetljenosti, ambijent je veoma prijatan sa prelepim, pogledom na grad. U urednoj i održavanoj zgradi sa liftom, bez kosina, standardne visine tavanica.\nDodatnim uređenjem i adaptacijom, prostor bi se vizuelno i funkcionalno preobrazio u savremen koncept “loft-a”. Lako je adaptibilan i nudi bezbrojne mogućnosti promene strukture u trosobnu, modernu, urbanu ambijentalnu celinu na ekskluzivnoj lokaciji.\nStruktura stana sastoji se od ulazne zone, prostranog dnevnog boravka, kuhinje sa trpezarijom, dve spavaće sobe, dva mokra čvora i dve terase.


Povezivanje u energetici zajednički interes celog regiona\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da je zajednički cilj Srbije i Republike Srpske brža realizacija projekata, jer povezivanje u oblasti energetike doprinosi napretku čitavog regiona.\nMihajlović je, nakon sastanka sa ministrom energetike i rudarstva Republike Srpske Petrom Đokićem, navela da je izgradnja hidroelektrana na gornjem toku Drine značajna ne samo za Srbiju i Bosnu i Hercegovinu, nego i za čitav region.\nOna je naglasila i da je izgradnja Transbalkanskog koridora za prenos električne energije takođe projekat od regionalnog značaja, ukazavši na to da je saradnja uslov napretka čitavog regiona, s obzirom na to da ne može jedna država da ide napred ako to ne čine i ostale.\nZato i kad govorimo o tome šta možemo da uradimo da ljudi s obe strane Drine imaju bolji život i viši standard i ostanu da žive u svojim sredinama, govorimo jednim glasom, istakla je potpredsednica Vlade.\nPrema njenim rečima, u prethodnom periodu su u resoru saobraćaja završeni ili započeti mnogi zajednički projekti sa Republikom Srpskom, od izgradnje mosta Bratoljub, preko auto-puta Sremska Rača–Kuzmin, do projekta novog aerodroma u Trebinju.\nPokazali smo da znamo kako da vodimo projekte i sada nam je u oblasti energetike cilj da budemo još brži i aktivniji, naglasila je potpredsednica Vlade.\nOna je navela i da je planirana izgradnja gasne interkonekcije koja će povezati RS na gasovod Balkanski tok, čija je investiciona vrednost 47 miliona evra.\nMihajlović je najavila i da će u narednih sedam do deset dana biti potpisan sporazum između „Srbijagasa“ i gasne kompanije iz RS u vezi sa gasifikacijom na teritoriji Republike Srpske.\nĐokić je izrazio zahvalnost potpredsednici Vlade na spremnosti da se dalje razvijaju zajednički projekti i unapređuje saradnja i u oblasti energetike.\nOn je istakao da projekti izgradnje hidroelektrana na gornjem toku Drine imaju veliki značaj i za Srbiju i za BiH, a time i za Republiku Srpsku, izrazivši uverenje da će uskoro biti nastavljena njihova realizacija, jer se svi postojeći problemi razumnim ponašanjem mogu prevazići.\nZa nas je veoma važna i saradnja u oblasti gasifikacije, budući da je namera Republike Srpske da se poveže na gasovod Balkanski tok, koji je Srbija već izgradila na svojoj teritoriji, rekao je Đokić.\nPrema njegovim rečima, na sastanku je bilo reči i o izgradnji interkonekcije 110 KV dalekovoda između Ljubovije i Srebrenice, kao i o saradnji u oblasti inspekcijskog nadzora.


Izvor: nova.rs/Nataša Latković,Lokalne novine | Obrenovac, 15.08.2020.\nFoto:Fonet, Goran Srdanov/Nova.rs, Printscreen/VideoBeta\nPromene u Srbiji uvek su donosili predsednički izbori, a mnogi već vide 2022. kao godinu u kojoj bi moglo doći do prekretnice u srpskom političkom životu. Osim izbora za predsednika države, tada će biti održani i oni za grad Beograd, a mogućnost da u isto vreme budu raspisani i parlamentarni izbori ne isključuju ni u Srpskoj naprednoj stranci.\nPre samo mesec i po dana u Srbiji su održani parlamentarni, pokrajinski i lokalni izbori, ali malo ko veruje da će aktuelni skupštinski saziv izdržati ceo svoj mandat. Ne samo što opozicije u njemu nema, već što vlast, odnosno SNS sa svojim koalicionim partnerima (ko god to bio) očekuju veliki izazovi ove i narednih godina.\nEkonomisti upozoravaju da će se već na jesen ili zimu osetiti ekonomske posledice pandemije, a sve je veći pritisak na vlasti u Beogradu i Prištini da postignu sporazum o normalizaciji odnosa. Strani zvaničnici najavili su da bi on mogao da bude potpisan već ove godine.\nSve to bi moglo da dovede do toga da se nezadovoljstvo građana ponovo izlije na ulice i rezultira raspisivanjem i vanrednih parlamentarnih izbora, što je u današnjoj izjavi kao mogućnost pomenuo potpredsednik SNS Miloš Vučević.\nSa druge strane, Udružena opozicija Srbije najavljuje borbu za fer izbore, zajedničkog kandidata za predsednika i gradonačelnika Beograda i zajedničko učešće na mogućim republičkim izborima.\nPolitikolog Vuk Velebit za Nova.rs navodi da je uvek ključna godina ona u kojoj se održavaju predsednički izbori, jer su se na njima uvek u Srbiji dešavale promene. On ističe da kada imate parlament bez opozicije, kakav je ovaj, ne može se očekivati da ispuni ceo mandat, a naročito kada se najavljuje postizanje rešenja oko Kosova.\n“Spajanje predsedničkih, parlamentarnih i beogradskih izbora je najveći politički događaj. Nema dileme da će 2022. biti značajna godina. Međutim, vlast se neće promeniti dok birači SNS ne vide jasnu alternativu na strani opozicije, koja mora da im ponudi sigurnost koju im daje Vučić”, ističe on.\nVelebit kaže da ako opozicija odluči da izađe na izbore 2022. pod istim izbornim uslovima postavlja se pitanje zašto onda nije učestvovala na prethodnim i dodaje da je važno šta će opozicija ponuditi građanima u naredne dve godine.\n“Čini mi se da su upali u zamku traženja fotorobota idealnog predsedničkog kandidata. Šta će se desiti ako taj kandidat izgubi na izborima, a opozicija se ne konsoliduje. Ukoliko se budu održavali parlamentarni izbori, najbolje bi bilo da se ide u dve kolone – čisto građanske, odnosno proevropske, i nacionalne. Međutim, ono što smo videli u prethodnih godinu dana, opozicione stranke su se više bavile međusobnim odnosima, a manje vlašću. Ima toliko svađa. Neki ljudi u opoziciji, koje ne krivim, zbog naslovnih strana u režimskim tabloidima, nose ogroman teret, a SNS-u više odgovara ukaljana, nego čista opozicija”, navodi on.\nDocent na Fakultetu političkih nauka Dušan Vučićević ne isključuje mogućnost ni da do izbora na svim nivoima dođe već sledeće godine, mada veće šanse daje 2022. On dodaje da će razvoj događaja zavisiti od onog što se bude dešavalo u glavi jednog čoveka.\n“Bilo bi mi čudno da ovaj skupštinski saziv ispuni ceo mandat. Može se desiti da krajem godine nastupi velika ekonomska kriza, da građani ponovo izađu na ulice, pa da već sledeće godine imamo izbore. Kada je reč o Kosovu, skoro svake godine najavljuju nam rešenje krajem godine, a ispostavilo se da kraj godine ne dolazi nikako”, podseća Vučićević.\nKosovo kao kapisla za promene\nDa za sada ništa ne ukazuje da bi 2022. godina mogla da bude prekretnica u Srbiji, bar ako je suditi po sadašnjim rejtinzima stranaka i raspoloženju građana, smatra Dragomir Anđelković, politički analitičar i poznavaoc prilika u SNS. On, međutim, ističe da bi do promene raspoloženja građana i rejtinga stranaka moglo da dođe ako vlasti u Srbije prihvate rešenje za Kosovo, za koje oni smatraju da je nepovoljno.\n“Kosovo je važno pitanje koje mnogo toga može da preokrene. Veoma je bitno, iako na prvu loptu tako ne deluje. Građanima nije na prvom mestu prioriteta, ali kada se dođe do toga da bi prihvatile neko rešenje za koje oni misle da je nepovoljno, građani bi sigurno reagovali negativno i moglo bi da dođe do promena”, kaže Anđelković za Nova.rs.\nUpitan da li povlačenje Aleksandra Vučića sa mesta predsednika SNS može da utiče na njegovu kandidaturu za mesta šefa države 2022, on navodi da u to ne veruje.\n“I Putin se u jednom trenutku povukao sa mesta predsednika Jedinstvene Rusije. SNS je svesna da zavisi od rejtinga Vučića”, kaže Anđelković.


Politika: Vučić: Zapadnom Balkanu neophodno snažnije prisustvo EU - BalkaniYUm.TV '); } //]]>\n"Srbija je predividiv i pouzdan partner u regionu", kazao je Vučić i dodao da će Srbija nastaviti svoj evropski put.\nSramota je da oni čija je to dužnost nisu zaštitili Anu Brnabić\nCenimo izjave ambasadora SAD, ali Srbija ima svoje stavove\nPredsednik Srbije je izjavio danas da ceni i poštuje izjave američkog ambasadora Kajla Skota, ali je naglasio da i Srbija ima svoje stavove.\nVanredni izbori mogući\nPredsednik Srbije Aleksandar Vučić potvrdio je danas da je razgovarao sa najbližim saradnicima iz Srpske napredne stranke (SNS) ali nije želeo da kaže da li je bilo reči o raspisivanju vanrednih parlamentarnih izbora.\nNiko u medijima ne može da mi zabrani šta da mislim\nPredsednik Srbije izjavio je da njemu niko iz međa neće određivati šta da misli, niti će ga sprečiti da ukazuje na spregu (novinara) sa političarima.


Nakon rekonstrukcije - voda se zadržava na Trgu dr Zorana Đinđića - Z1INFO.RS\nNaslovna ZR caffe Nakon rekonstrukcije - voda se zadržava na Trgu dr Zorana Đinđića\nZrenjaninski Trg dr Zorana Đinđića, koji je rekonstruisan pre manje od godinu dana – dešava se da bude preplavljen vodom.\nLiga socijaldemokrata ocenjuje da je cela rekonstrukcija išla kilavo od samog početka. ”U januaru prošle godine smo kritikovali gradsku vlast, jer su radovi započeti u oktobru 2018. godine, a onda zapušteni i, umesto da budu gotovi nakon dva meseca, kako su sami postavili rok, radovi su mesecima stajali, a trg je bio pretvoren u ruinu”, navodi se u saopštenju LSV i Vojvođanskog fronta.\nSve je bilo raskopano, u blatu i vodi, građani nisu mogli da prođu, što je bilo nebezbedno i neugledno, a sada vidimo da ne samo što su dugo trajali, nego radovi nisu ni završeni kako treba, dodaju u ovoj stranci – ”Očigledno posao nije dobro urađen, pa se kiša koja je padala nije slila u odvode nego je ostala u vidu ogromne bare po celom trgu”.\nKako je navedeno u saopštenju obzirom da posao nije urađen kako treba, Vojvođanski front i Liga socijaldemokrata Vojvodine zahtevaju odgovornost gradske vlasti, ali i popravku od strane izvođača radova u najkraćem mogućem roku.\nkocke na trgu\ntrg zorana djindjica


Potpisan Protokol o saradnji na sanaciji šteta - Muftijstvo tuzlansko\n– Drago mi je što je došlo do potpisivanja ovog Protokola o zajedničkom sufinansiranju projekata koji su potrebni da bi se što brže riješile posljedice koje je učinila poplava u BiH. Zahvaljujem uvaženom Reisu-l-ulemi i njegovim saradnicima koji su prepoznali aktivnosti koje radi Federalno ministarstvo raseljenih osoba i izbjeglica i da se zajedno uključimo u određene projekte, prije svega u rješavanju šteta koje su nanesene stambenim objektima, kao i onim infrastrukturnim, putnim komunikacijama, vjerskim, kulturnim i drugim. Federalno ministarstvo je nakon što su se desile nepogode formiralo Operativni štab i odmah smo pristupili izmjeni i dopuni naše Odluke o trošenju finsijskih sredstava, program prilagodili novonastaloj situaciji, izdvojili oko šest miliona i osamsto hiljada KM za rješavanje ovih problema. Angažirali smo naše inženjere, kao i inženjere drugih kompanija, tako da smo do sada snimili preko hiljadu i dvjesto stambenih jedinica u Zeničko-dobojskom, Unsko-sanskom, Tuzlanskom kantonu i na prostoru RS. Do sada smo utrošili preko tri miliona i dvjesto hiljada KM za sanaciju manjih oštećenja stambenih jedinica.\nOvo potpisivanje Protokola je za nas jako bitno jer smo snimili veći broj stambenih objekata, a naša finansijska sredstva nisu u tom kapacitetu da to sve pokrijemo. S ovim sredstvima koja ima na raspolaganju Islamska zajednica pokušat ćemo da uđemo zajedno u neke projekte, kako stambene, tako i infrastrukturne, što će olakšati Federalnom ministarstvu da se uključi u neke druge objekte koji su također u prioritetu, rekao je između ostalog ministar Osmanović.


Završeni radovi na rekonstrukciji fasade Sigurne kuće - Dnevnik Juga\nPočetna / DOGAĐAJI / Završeni radovi na rekonstrukciji fasade Sigurne kuće\nU dvorištu Sigurne kuće danas je održana konferencija za medije povodom završetka radova na ovom objektu.\nU prethodnom periodu, na ovom objektu zamenjeni su oluci, uredjena je fasada i mobilijar – kutak za decu žrtve porodičnog nasilja.\nU ime grada Leskovca prisutnim novinarima se obratio Andrija Atanasković, koji je ovom prilikom istakao da je ovaj centar licencirao veliki broj usluga koji omogućava korisnicima veću bezbednost.\n„U poslednjih pet godina, a na osnovu Zakona o socijalnoj zaštiti, Centar za socijalni rad Leskovac je, uz pomoć grada Leskovca, licencirao veliki broj usluga. Svakako najveći uspeh je licencirana usluga ,, Prihvatilišta za žene i decu žrtava nasilja u porodici – sigurna kuća“ Ovu uslugu Centar za socijalni rad Leskovac pruža u renoviranom objektu koji je adaptiran i uređen sredstvima lokalne samouprave i lokalnih privrednika i pojedinaca. Grad Leskovac, izdvaja značajna finansijska sredstva i za rad prihvatilišta za ženu i decu, žrtve nasilja u porodici – Sigurna kuća. U rekonstrukciju objekta, grad je u predhodnom periodu uložio preko 3 milona dinara. U ovoj godini je iz gradskog budžeta, planiran iznos od milion dinara, za rad i funkcionisanje Sigurne kuće.“\nPredsednik udruženja „Apel“ kazao je da je ovo udruženje realizovalo projekat u vrednosti od milion i sto hiljada dinara i podsetio da je uz podršku Grada i Ministarstva, uz uspešnu saradnju realizovalo tri projekta, među kojima je izgradnja mobilijara u dvorištu Prihvatilišta.\nDirektor Centra za socijalni rad Predrag Momčilović se osvrnuo na rad Sigurne kuće, podsetivši da je rekonstrukciju finansirao Grad Leskovac i zahvalio se na svim naporima koje gradonačelnik leskovca, dr Goran Cvetanović čini kako bi Sigurna kuća funkcionisala na adekvatan način.\n„Prihvatilište, odnosno Sigurna kuća, u ovom objektu se nalazi od 2015. godine, a 2016. godine dobila licencu za rad. U Sigurnoj kući je od početka godine boravilo oko 20 žrtava nasilja u porodici, a trenutno su tu dve korisnice i Centar preduzima sve mere da se one osećaju sigurno i bezbedno.“\nPrethodni Hapšenje u Leskovcu zbog 50 grama marihuane\nSledeći U Vučju održan sabor posvećen velikom junaku Nikoli Skobaljiću


Udruženje građana za promociju obrazovanja Roma Otaharin :: Semberija INFO ::\nPredstavnici Udruženja građana za promociju obrazovanja Roma „Otaharin“ predstavili su u Bijeljini regionalni projekat „Za aktivnu inkluziju i prava Romkinja na zapadnom Balkanu“.\nKako je rečeno na pres-konferenciji, Udruženje „Otaharin“ u pomenutom regionalnom projektu učestvuje kroz dva projekta pod nazivom „Sistemska zaštita od rodno zasnovanog nasilja za žene i djevojčice Romkinje“ i „Osnaženi mladi, stvaraju bolje društvo“.\nPredstavnici „Otaharina“ istakli su da loši uslovi života i siromaštvo posebno pogađaju Romkinje od kojih se već od rane i preadolescentske dobi očekuje da nose teret domaćinstva i poslova u njemu. Oni su upozorili da su Romkinje, živeći u višečlanim i višegeneracijskim porodicama bez osnovnih uslova za život, često izložene radnoj eksploataciji, odnosno da su prinuđene da zajedno sa svojom djecom prose ili skupljaju sekundarne sirovine, da su izložene rodno zasnovanom nasilju, a posebno nasilju u porodici i prinudnoj udaji.\nIako je Udruženje građana „Otaharin“ u toku 2018. godine prijavio 10 slučajeva porodičnog nasilja i 4 slučaja maloljetničke udaje, oni nisu na adekvatan način riješeni od strane nadležnih institucija.\nRegionalni projekat „Za aktivnu inkluziju i prava Romkinja na Zapadnom Balkanu III“ finansiran je od strane Austrijske razvojne kooperacije, a sprovodi ga CARE International Balkans u saradnji sa lokalnim partnerskim organizacijama.


Banjaluka, Srpska i BiH dobile učesnika Lige Šampiona - Gerila\nBanjaluka, Srpska i BiH dobile učesnika Lige Šampiona\nKuglaški klub Revita iz Banjaluke postao je učesnik Lige šampiona u kuglanju i tako postao jedan od rijetkih sportskih klubova u BiH koji je uspio da se plasira u najjače kontinentalno takmičenje u bilo kom sportu.\nUspjeh banjalučkih kuglaša tim je veći jer je kuglaški sport u ekipnoj konkurenciji u BiH i RS posljednjih desetak godina bio daleko od najjačeg evropskog takmičenja. Ranije je to polazilo za rukom Pivari i Borcu ali je prvi put jedan klub Ligu šampiona obezbijedio preko Svjetskog kupa koji igraju samo šampioni država.\nKuglaši Revite su plasman u ligu šampiona ostvarili na Svjetskom kupu u Zagrebu. Najbolji pojedinac banjalučkog kluba na ovom turniru bio je Željko Vajkić sa 649 oborenih čunjeva.\nRevita je šampion BiH a protivnika u osmini finala Lige šampiona kuglaši iz Banjaluke će saznati nakon što u Apatinu u subotu bude završeno finale NBC kupa (osvajači kupova i trećeplasirane ekipe u državnim prvenstvima). Žrijeb za osminu finala Lige šampiona biće održan u Erfurtu.\nImamo himnu Izbora 2018 – Dede putra i “Utihnuli jaganjci”\nIstraživanje o pritiscima na medije u BiH: Bez međusobne solidarnosti i podrške medija, novinari više nemaju povjerenja ni u sebe\nKao da nije dovoljno što im političari implicitno stavljaju metu na čelo, što građani smatraju da nije loše da novinari ponekad "dobiju po glavi", što su egzistencijalno ugroženi, proskribovani, "


Nova većina predlaže da se lokalni izbori odlože za oktobar, Abazović za\nNadaju se podršci Socijaldemokrata\nPredlog izmjena Zakona o lokalnoj samoupravi, kojim bi izbori u Podgorici i još 13 opština bili odloženi za kraj oktobra, trebalo bi da bude uvršten u skupštinsku proceduru.\nPodnaslov: Nadaju se podršci Socijaldemokrata\nTizer: Predlog izmjena Zakona o lokalnoj samoupravi, kojim bi izbori u Podgorici i još 13 opština bili odloženi za kraj oktobra, trebalo bi da bude uvršten u skupštinsku proceduru.\nInicijativu će Skupštini predati 46 poslanika nove parlamentarne većine.\nZa izglasavanje izmjena je potrebna tropetinska većina, pa očekuju i podršku tri poslanika Socijaldemokrata, koja im je neophodna.\nLokalni izbori bi u junu trebalo da se održe u Podgorici, opštini u okviru Glavnog grada - Golubovcima, Plavu, Plužinama, Pljevljima, Rožajama, Šavniku, Danilovgradu, Baru, Bijelom Polju, Kolašinu i Žabljaku, Tivtu i Budvi.\nMandatar za sastav nove vlade Dritan Abazović kazao je da podržava inicijativu da se lokalni izbori održe u jednom danu. On je to kazao novinarima nakon posjete Srednjoj ekonomskoj školi „Mirko Vešović“ u Podgorici.\n"Ono što trenutno imamo je cirkus. Da nam se desi da u junu svaki vikend izlazimo na lokalne izbore. Mislim da to nigdje u svijetu ne postoji", kazao je on, i dodao da je svaki vid objedinjavanja i ukrupnjavanja bolji, iz svakog aspekta.\nKazao je da navija da se ukupnom izbornom reformom dođe do toga da Crna Gora ima generalne izbore.\n28.04.2022 - 08:31 | *\n28.04.2022 - 08:31\nTagovi: Parlament, Lokalni izbori, odlaganje\nMavrić na čelu ulcinjskog parlamenta\nNa današnjoj sjednici SO Ulcinj, koju je sazvala Vlada Crne Gore, generalni sekretar Nove demokratske snage Forca Ardian Mavrić izabran je za predsjednika lokalnog parlamenta Ulcinj.


EU ODMAZDA PREMA SRBIJI: Nikada nećete postati članica zato što ste... - Naša Borba\nEU ODMAZDA PREMA SRBIJI: Nikada nećete postati članica zato što ste…\nPohvaljujući ono što je rekao da je “veliki proboj” i “istinski istorijsko opredeljenje”, Tramp je u petak, duboko u kampanji uoči predsedničkih izbora u novembru, objavio da su se “Srbija i Kosovo obavezali na ekonomsku normalizaciju”.\nTramp je takođe rekao da se Srbija obavezala da će ovog meseca otvoriti svoje trgovinsko predstavništvo u Jerusalimu i tamo preseliti svoju ambasadu u julu iduće godine. Trampova administracija je krajem 2017. godine priznala Jerusalim kao glavni grad Izraela i tamo preselila američku ambasadu u maju 2018. godine.\nIzraelski premijer Benjamin Netanjahu zahvalio je predsedniku Srbije i potvrdio da će Izrael i Kosovo – pretežno muslimanska zemlja, kako piše AP, uspostaviti diplomatske odnose. Rekao je i da će Priština otvoriti svoju ambasadu u Jerusalimu.\nStano je, govoreći dok su predsednik Srbije Aleksandar Vučić i kosovski premijer Avdulah Hoti bili u novoj rundi razgovora u Briselu o normalizaciji odnosa, rekao da je EU unapred rečeno samo o ekonomskim aspektima događaja u Beloj kući, a ne o selidbi u Jerusalim.\n“U Beogradu se činilo da se srpski zvaničnici odmiču od obećanja o ambasadi, a ministar spoljnih poslova Ivica Dačić rekao je da će o konačnoj odluci tek morati da razgovara Vlada i da će to zavisiti od ‘niza faktora’, uključujući budući razvoj veza sa Izraelom”, piše AP.\nKosovski predsednik Hašim Tači u međuvremenu je razgovarao s predsednikom Turske Redžepom Tajipom Erdoganom, pokušavajući da ublaži strahove zbog odluke o priznanju Izraela koju su izrazile Turska i grupa zemalja Arapske lige, piše AP.\n“Takvo priznanje ni u kojem slučaju neće kršiti strateško, prijateljsko i bratsko partnerstvo sa Turskom”, rekao je Tači posle tog razgovora.\nIzraelski premijer Benjamin Netaniahu pozdravio je sporazum kojim se uspostavljaju diplomatski odnosi sa Kosovom i po kojem bi i Kosovo i Srbija otvorili ambasade u Jerusalimu. Oni bi se pridružili SAD i Gvatemali kao jedinim zemljama sa ambasadama u spornom gradu, na čiji istočni sektor Palestinci polažu pravo kao glavni grad svoje buduće države.\n“Nastavićemo sa naporima da i druge evropske zemlje prebace svoje ambasade u Jerusalim”, rekao je Netanjahu u petak.\nPrimetio je da je Kosovo “prva država s većinskom muslimanskim stanovništvom” koja otvara ambasadu u Jerusalimu.\nPregovori uz pomoć EU, za koje Evropljani kažu da su “jedini način da odgovore na njihove nade u članstvo”, započeli su u martu 2011. godine i proizveli više od deset sporazuma, ali većina njih nije poštovana, konstatuje AP. Pregovori su zastali u novembru 2018. i nastavljeni su tek u julu ove godine pošto su započeti paralelni američki pregovarački napori, navodi američka agencija.\nAli kako su se ponovo sastali, Vučić i Hoti su se “opet posvetili evropskom koloseku”, rekavši da “daju najveći prioritet integraciji u EU i nastavku rada na dijalogu Beograd-Pritina uz pomoć EU”, beleži AP.\nU onome što je, piše agencija, opisano kao “zajednička izjava” koju je izdao ured šefa spoljne politike EU, Žozepa Borela, Vučić i Hoti su takođe rekli da su se “obavezali da udvostruče svoje napore da obezbede dalje usklađivanje sa EU u skladu sa svojim obavezama”.\n“Čini se da su umanjili objavu od petka time što su rekli da bi ‘nedavno dogovoreni dokumenti u Vašingtonu, nadovezujući se na prethodne obaveze dve strane u vezi sa dijalogom, mogli pružiti koristan doprinos postizanju sveobuhvatnog, pravno obavezujućeg sporazuma o normalizaciji odnosa”, zaključuje AP.\nPrethodni tekstDANAS LEŽE PO 18.000 DINARA: Evo ko će ih sve dobiti u Srbiji\nSledeći tekst(VIDEO) FAŠISTIČKE FALANGE MILA I DPS: Proterati i uništiti ravnogorsku fukaru


Zemun: Deljeni tableti i laptopovi u osnovnim školama\nTanjug 16. septembra 2021. 15:59\nBEOGRAD – U biblioteci Osnovne škole „Lazar Savatić“ u Zemunu danas su đacima trećeg, četvrtog, petog i šestog razreda podeljeni tablet uređaji, a nastavnicima i učiteljima laptopovi.\nUz poštovanje svih propisanih mera zaštite od kovida, tablet uređaje i laptopove je podelio zamenik predsednika opštine Zemun Žarko Dronjak, a događaju je prisustvovao i direktor škole Goran Petrović, koji je u ime kolektiva i đaka zahvalio na besprekornoj saradnji Gradu Beogradu i Gradskoj opštini Zemun, saopštio je Beoinfo.\nTablete sa karticama i besplatnim internetom, kao i pristupom digitalnim udžbenicima za 7.212 učenika trećeg, četvrtog, petog i šestog razreda koji pohađaju nastavu u 20 zemunskih osnovnih škola obezbedio je Grad Beograd.\nNastavnicima i učiteljima koji su prošli digitalnu obuku uručeno je 665 laptopova za izvođenje nastave, tako da su stvoreni svi preduslovi za nesmetano obrazovanje osnovaca. Škole su opremljene brzim internetom i tehnikom.\nTableti sa obrazovnim aplikacijama dizajnirani su tako da olakšaju obrazovni proces, istovremeno razvijajući digitalnu pismenost već na osnovnoškolskom uzrastu. Izuzetno su korisni u izradi domaćih zadataka, za pripremu prezentacija i rad na školskim projektima, kao i za savladavanje gradiva predviđenog nastavnim planom i programom.


RTS :: Pajtić: PES da podrži uslove za fer izbore\nPolitika Pajtić: PES da podrži uslove za fer izbore\npetak, 22. jan 2016, 14:41 -> 14:49\nPredsednik DS-a Bojan Pajtić izjavio je da će od Partije evropskih socijalista (PES) zatražiti da se za Srbiju obezbede uslovi koji će joj omogućiti da i dalje napreduje u procesu evropskih integracija.\nPajtić je na sednici Predsedništva PES u Briselu rekao da je neophodno da se stvori kontekst u kome će nezavisne institucije moći da rade bez političkih pritisaka, a nevladine organizacijem bez nasilja da utiču na društvene procese.\nLider DS-a je takođe ukazao na potrebu da se obezbede uslovi za fer i poštene izbore, u kojima će mediji biti zaštićeni i biti im omugućeno da na objektivan i nesmetan način rade.\nKako se navodi u saopštenju DS-a, Pajtić je na sednici Predsedništva PES rekao i da je potreban "kontekst u kojem će i političke organizacije imati jednaka prava".\n"Srbija je kandidat za članstvo u EU i nije samo pravo već i obaveza evropskih institucija da daju podršku procesu integracije Srbije, tako što će onemogućiti da samo jedna politička organizacija ili samo jedan čovek kroz nasilje i pritiske, zloupotrebu institucija, monopolišu politički sistem i medije i sve ustanove u zemlji", zaključio je Pajtić.


Delegacija Kantona položila cvijeće na spomen obilježja povodom Dana grada Sarajeva | Ministarstvo za boračka pitanja Kantona Sarajevo\nDelegacija Kantona položila cvijeće na spomen obilježja povodom Dana grada Sarajeva\n06.04.2018 - 10:11\nPovodom 6. aprila, Dana grada Sarajeva, brojne delegacije jutros su položile cvijeće kod Vječne vatre kao i na Šehidskom mezarju Kovači. Delegaciju Kantona Sarajevo predvodila je predsjedateljica Skupštine Ana Babić koja je tom prilikom građanima Sarajeva čestitala Dan grada.\n"Znamo koliko je značajan ovaj datum, ne samo iz naše nedavne prošlosti nego i u Drugom svjetskom ratu upravo na današnji dan smo se oslobodili od fašista. Ovo je značajan blagdan za svakog Sarajliju, slavimo rođendan našem gradu koji ima mnogo godina i obilježja", rekla je u izjavi za medije predsjedateljica Babić.\nGradonačelnik Sarajeva Abdulah Skaka kazao je da je prije 73 godine grad Sarajevo oslobođen od fašizma, ali i da su nakon agresorskog napada 1992. godine građani ponovo zajedno odbranili ovaj grad.\n"Mislim da je to najveća simbolička vrijednost ovog datuma, jer nam to pokazuje da razjedinjeni ne možemo nigdje. Skupa možemo da ispunimo sve ciljeve i težimo sretnijoj budućnosti i, konačno, ulasku u EU. To je ono što zaslužuju građani Sarajeva i cijele BiH" poručio je gradonačelnik Skaka.\nPredsjednik SUBNOR-a Kantona Sarajevo Ibrahim Čomić kazao je da je Sarajevo sudbonosno vezano za april.\n"U aprilu 1941. godine bombardirano je Sarajevo, a 1945. oslobođeno. U svakom slučaju, ovo je dan koji je u historiji grada Sarajeva zauzeo nezamjenjivo mjesto", rekao je Čomić.\nPredsjedavajući Gradskog vijeća Sarajeva Igor Gavrić kazao je da je ovo dan oslobođenja i rođendan Sarajeva.\n"Sarajevo je sudbinski vezano za ovaj datum. Neko ima svog sveca i patrona, mi imamo sudbinski 6. april, dan kada su nas napale nacističko-fašističke snage, dan kada smo se oslobodili od njih, dan kada je 50.000 ljudi reklo ne ludilu prije 26 godina, i, evo, dan kada puštamo žičaru. Sretan vam svima Dan grada Sarajeva", kazao je predsjedavajući Gavrić.\nOsim delegacija Kantona i Grada, cvijeće su na spomen obilježja položile i delegacije svih ostalih nivoa vlasti te boračkih udruženja i organizacija.\nTokom dana cvijeće je položeno i na Spomen-obilježju ubijenoj djeci opkoljenog Sarajeva, mezare poginulih policajaca, na Gradskom groblju Lav, grobljima "Sveti Josip" i "Sveti Marko", Šehidskom mezarju na pomoćnom stadionu Koševo, Centralnom spomen-obilježju šehidima i poginulim borcima ispred općine Novi Grad, kao i spomen-obilježju podignutom u znak sjećanja na prvu stradalu doktoricu u opkoljenom Sarajevu Silvu Rizvanbegović.\nDelegacije su također položile cvijeće ispred biste partizanskog narodnog heroja iz Drugog svjetskog rata Vladimira Perića Valtera, kao i u spomen-parku na Vracama.


Hocu.ba BOLD/USAID radionica – Mladi izrađuju strategiju za budućnost – Hocu.ba\nPrilika za sve članove od 19-25 godina koji žele da rade s drugim mladim liderima kako bi razgovarali o gorućim problemima za mlade i načinima rada za ostvarenje vizije budućnosti BiH, koji žele da rade u timovima kako bi doprinijeli promjenama u svojim zajednicama širom zemlje i koji žele da dobiju mentorstvo i podršku koje će im pomoći da svoje ideje pretoče u pozitivne promjene.\nAko se prepoznaješ u ovom opisu, molimo te da popuniš prijavu (staviti link dokumenta s prijavom) za radionicu Program strateškog planiranja za mlade i pošalješ je na [email protected] do 20. septembra 2020. godine.\nProgram obuhvata sljedeće elemente:\nkrajem septembra 2020. godine: četverodnevna sesija strateškog planiranja u Mostaru – 30 mladih ljudi iz cijele BiH će na osnovu gorućih problema koje prepoznaju da izrade plan realizacije najmanje pet inicijativa u lokalnim zajednicama;\nod novembra 2020. do marta 2021. godine: timovi će da realizuju svoje planove za najmanje pet inicijativa u lokalnim zajednicama uz mentorstvo i podršku;\nu martu 2021. godine: druga sesija strateškog planiranja – učesnici se ponovo sastaju kako bi podnijeli izvještaje i dali osvrt na uspjeh koji su ostvarili i izazove s kojim su se suočili i kako bi izradili novi plan realizacije.\nViše pojedinosti možete potražiti na OVOME LINKU\nAutor Hocu.ba praksa mladi prilika radionica\n« Konkurs za najbolji blog na temu govora mržnje\nStipendije Republike Češke za stdente koji dolaze iz zemalja u razvoju »


Lene: EU glavni faktor na Balkanu - Politika - Dnevni list Danas\nPočetna » Politika » Lene: EU glavni faktor na Balkanu\n0Piše: FoNet 15. januara 2021. 17.07\n“Ostaje problem to što je reč o zemljama koje su strukturno prilično slabe zemlje, dok su istovremeno opterećene brojnim problemima. Pre svega još nisu osposobljene da pravilno primene zakonodavstvo EU, dok napredovanje u tom smeru ide izuzetno sporo“, rekao je Lene za Glas Amerike.\nPovodom dijaloga između Srbije i Kosova, Lene ističe političku nestabilnost u Prištini – od podizanja optužnice za ratne zločine protiv bivšeg predsednika Hašima Tačija do još jednih izbora u februaru, što znatno utiče i na tok pregovora između dve strane.\nLene se slaže da je predsednik Srbije Aleksandar Vučić spreman za dogovor, međutim,“njegov teritorijalni zahtev za postizanje konačnog sporazuma ostaje neprihvatljiv za neke članice evropskog bloka“, stoga Lene ne očekuje rešenje kosovskog pitanja u ovoj godini.\nNa primedbe da Rusija i Kina zloupotrebljavaju produženu pauzu u procesu integracije Zapadnog Balkana, Lene je odgoorio da smatra preteranim zaključak nih koji kažu da ukoliko EU uskoro ne prihvati zemlje Zapadnog Balkana, one će postati plen Kine i Rusije.\nPo njemu, Kina je više okupirana izgradnjom određenih puteva i sprovođenjem pojedinih investicija u kontekstu projekta ‘Pojas i put’, ali nema neokolonijalne ambicije na Balkanu, kao ni Rusija, koja želi da osujeti zapadne ciljeve na Balkanu, ali ne pokazuje znake da želi da dominira.\nSve se ipak svodi na to da je Evropska unija glavni faktor na terenu Zapadnog Balkana, zaključio je Lene.\nEU, Evropska unija, Štefan Lene, Zapadni Balkan\nMoli Montgomeri – od kancelarije Olbrajtove do pitanja Kosova


Bez organizovanog dočeka u Limskoj dolini – ZoomUe\nby Zoran Đurović · Published 31 децембра, 2016 · Updated 31 децембра, 2016\nPRIJEPOLJE, PRIBOJ, NOVA VAROŠ – Organizovanog dočeka Nove godine na trgovima u Limskoj dolini ovog 31. decembra neće biti.\nZa razliku od prošle godine kada su u Prijepolju i Priboju organizovani koncerti ove godine se od te ideje odustalo. Iz opštine Priboj kažu da su novac predviđen za organizaciju koncerta preusmerili Centru za socijalni rad. Dok Prijepolje ne da nije imalo u planu da organizuje doček na trgu već lokalna samouprava i Turistička organizacija nisu ni grad ukrasili onako kako treba.\nKako nema organizovanog dočeka na trgovima, tako su ugostiteljski objekti u ova tri grada popunjeni do poslednjeg mesta. Mladi će najluđu noć dočekati u diskotekama i klubovima, dok će oni stari i sa dubljim džepom u novu godinu ući iz restorana i hotela. Mesta za doček i prva tri dana naredne godine skoro i da nema kada su u pitanju hoteli na Zlataru. Direktorke hotela Panorama i Zlatarski biseri Rosa Jakovljević i Ivana Novaković kažu da su odavno novogodišnji aranžmani rasprodati te da slobodnih mesta u ova dva hotela ima tek nakon 4 januara.\nTags: Nova VarošpribojPrijepolje\nU Okrugu 356 novozaraženih, u Užicu 130\nPrezentacija projekta rekonstrukcije raskrsnice kod muzeja\nNext story Paketići za decu sa seoskog područija\nPrevious story U raciji zaplenjena marihuana i ekstazi


Kapčan: Sajber napadi ostaju ključno nerešeno pitanje između Rusije i SAD – RTV SUNCE Arandjelovac\nHome » Svet » Kapčan: Sajber napadi ostaju ključno nerešeno pitanje između Rusije i SAD\nin Svet 17/06/2021\n“Bajden je bio eksplicitan kada je rekao da će rezultati samita biti poznati kroz tri do šest meseci, pre nego što budemo mogli da zaključimo da li je samit bio razuman, instruktivan, uglavnom pozitivan i možda početak nečeg konkretnog, ili će Putin nastaviti sa svojom ulogom ‘teške mušterije“, smatra Kapčan.\nAko je nešto ostavilo loš utisak na mene, bilo je to sajber pitanje, gde je Putin u osnovi rekao: ‘O čemu se radi? Ne koristimo nikakvu sajber penetraciju. Tu upošte nema problema’. Međutim, dobro znamo da su Rusi hakovali američke sisteme i da se takve igre, sa ucenama i iznudama, koriste u Rusiji, a da smo imali takve napade na američke privatne kompanije“, kaže on.\n“Bajden je pomenuo humanitarnu pomoć Siriji, rusku pomoć dok Sjedinjene Države dovršavaju vojno povlačenje iz Avganistana i neku vrstu dogovora o saradnji u arktičkom regionu. Potrebno je uložiti napor koji bi sugerisao da Vašington i Moskva ne samo da pokušavaju da umanje uzajamno neprijateljstvo, već da zapravo nalaze način da uzajamno sarađuju“, navodi on.\n“Diplomatski napredak u Ukrajini bio bi ogroman pomak… Novi napor SAD da se povedu razgovori sa Rusijom i Ukrajinom, a možda i Nemačkom i Francuskom, kao partnerima u tzv. normandijskom formatu, kako bi se išlo dalje ka diplomatskom rešenju“, kaže Čarls Kapčan uz procenu da je samit bio važniji za Putina nego za Bajdena.\n„Putin voli da prikaže ruskoj javnosti da učestvuje na sastancima sa ključnim svetskim liderima. Siguran sam da je bio nezadovoljan što nije prisustvovo sastanku Grupe 7 iz koje Rusija izbačena. Ne sviđa mu se ni kada se drugi lideri okupljaju bez njega, jer izgleda kao da je kažnjen“, navodi ovaj spoljnopolitički stručnjak.\n„I samom Putinu je možda pomalo nelagodno zbog bliske veze između Rusije i Kine, jer je Rusija tu mlađi partner. Kina takođe uspeva da prodre u područja koja su tradicionalne interesne sfere Rusije. Mislim da to možda motiviše Putinovu želju da stekne veći uticaj u odnosima sa Kinom“, zaključuje u svojoj analizi Čarls Kapčan.\nPrethodna: RTV Sunce – Sednica SO Aranđelovac 17.06. 2021 4 deo\nSledeća: Baksi izborili sedmi meč u sjajnoj seriji protiv Netsa


Tužna sudbina nekadašnjeg giganta iz Užica: Jedinstvo se pomirilo sa ispadanjem iz elite! – ZoomUe\nUŽICE-Posle dva poraza na početku 2017. godine, šest kola do završetka ligaškog dela, u Jedinstvu iz Užica su se pomirli sa selidbom u niži rang.\nPoslednji voz propušten je u subotu, Spartak iz Subotice odneo je sva tri boda iz Užica i ugasio nadu trenera Dragoljuba Janića, da nije sve izgubljeno.\nIako ne bez ikakvih šansi, Užičanke su usamljene na začelju tabele, sa 11 poraza i samo jednom pobedom.\n– Teorija postoji, ali je realnost drugačija. Posle poraza od Spartaka, mi smo budući članovi Prve lige. Već sada se može reći da imamo neuspešnu sezonu, sličnu prethodnim u kojima smo dovođenjem igračica sa strane samo presipali „iz šupljeg u prazno”. Klub ništa nije dobio. Ta orijentacija nas je i dovela do ispadanja iz Lige.\nJedinstvo će sve preostale utakmice odigrati na maksimumu, pokušaće da bude dostojan rival i najjačim ekipama lige, ali već sada se gleda u budućnost.\n– Za ovu sezonu, ekipu smo sastavljali u skladu sa budžetom, dugo se kompletirali i došli u situaciju da, na primer, u subotu prvi put neke igračice odigraju zajedno. Kada sam se vratio u Užice, dogovorio sam sa Upravom plan za četiri godine i on odmah mora da bude aktiviran. Krećemo od mlađih kategorija, naših juniorki, koje nemaju premca u ovom delu Srbije. U narednom periodu one će biti u prvom planu, jer ćemo, izvesno je, sa nekim pojačanjima sa strane, uskoro morati da se rastanemo – dodao je Janić.\nPrema mnogim mišljenjima, ispadanje iz Superlige znači kraj nadanja da bi ženska odbojka u Užicu mogla da se bar približi ostvarenjima sa kraja prethodnog i početka ovog milenijuma.\nTek sada je pitanje šta će biti sa ionako malobrojnim sponzorima i (finansijskom) podrškom Grada.\nI to u trenutku kada OK Jedinstvo ide u susret velikom jubileju, 50-godišnjici kluba, koji bi trebalo da bude obeležen naredne godine.\nUtakmica za uživanje (video)\nU Bajinoj Bašti sanirano 80 odsto državnih puteva (video)\nby branko · Published 4 октобра, 2014\nNext story Crkvama i verskim zajednicima 15 miliona\nPrevious story Autoput Beograd-Sarajevo koštaće 800 miliona evra


Radio Šumadinac > Forum > OPŠTI FORUMI > Sport > Rukomet > Rukometasice Srbije igraju za cetvrtfinale SP\n16.12.2013 18:30 #1\n4 Sata 17 Minuta 59 Sekunde\nRukometašice Srbije igraju za četvrtfinale SP\nBEOGRAD - Rukometašice Srbije večeras igraju protiv Južne Koreje utakmicu osmine finala prvenstva sveta, a selektor Saša Bošković i njegove izabranice veruju da uz podršku sa tribina Beogradske arene mogu do pobede protiv neugodnog rivala.\n"Južna Koreja jeste neugodan protivnik, ali smo spremni za tu utakmicu i siguran sam da će devojke dati sve od sebe. Najbitnije je da su se odmorile nakon prve faze takmičenja, nema povređenih i mogu da računam na svih 16 reprezentativki. Verujem da ćemo imati veliku podršku navijača, kao što smo imali u Nišu. Pozivam ih sve da dođu i pomognu nam u ovom susretu", rekao je Bošković pred važan ispit srpskih rukometašica.\n"Mogu da kažem da naša igra ima prostora za napredak i verujem da ćemo se protiv Koreje pokazati u najboljem svetlu. Nadam se da ćemo u Areni imati istu podršku publike kao i u Nišu, gde su nam navijači mnogo pomogli. Sigurna sam da će ljudi znati da cene naše dosadašnje igre na šampionatu, da će doći da nas podrže, a mi ćemo, bez obzira na krajnji ishod, sigurno pružiti maksimum", kazala je Lekićeva.\n"Niko od nas nije očekivao baš ovog protivnika. Korejke jesu neugodan protivnik, one su po stilu i tehnici kombinacija Kineskinja i Japanki, hitre su i veoma dobre šuterke. Međutim, mi smo spremne za meč i daćemo sve od sebe", poručila je Lojpur.\nUtakmica osmine finala svetskog prvenstva između rukometašica Srbije i Južne Koreje igra se večeras u Beogradskoj areni od 20.45 sati.\nPobednik tog susreta sastaće se u četvrtfinalu sa boljim iz meča Norveška - Češka, koji je na programu od 20.15 sati u Novom Sadu.\nU preostalim utakmicama osmine finala od 17.30 sati u Novom Sadu igraju Mađarska - Španija, a od 18 sati u Beogradu Brazil - Holandija.\nZadnji Post: 24.10.2013, 07:05\nZadnji Post: 14.09.2013, 09:54


Borenović: Incko je nametanjem zakona donio štetu cijeloj BiH – Haber.ba\nBorenović: Incko je nametanjem zakona donio štetu cijeloj BiH\nValentin Incko je nametanjem zakona nanio toliku štetu, ne samo Republici Srpskoj nego cijeloj Bosni i Hercegovini, rekao je gostujući u emisji BHT1 uživo predsjednik PDP-a,i poslanik u Predstavničkom domu Parlamentarne skupštine BiH Branislav Borenović.\n“Zbog toga je odluka koju smo donijelu u Narodnoj skupištni RS da nećemo učestovati u donošenju odluka u zajedničkim institucijama BiH dok se pitanje Inckovog zakona ne razriješi i to je zaista ključni razlog zbog kojeg mi ostajemo privrženi onome što smo jasno iskazali prije nekoliko mjeseci u Parlamentu RS.”\n“Vladajuća kolacija je svjesno ušla u ove turbulente periode i svejesno proizvodi krizu, godinama i decenijama sa isključivom namjerom kako da što duže ostane na vlasti“, rekao je Borenović, piše BHRT.\nNa upite koliko ova situacija odgovara građanima BiH, Borenović je istakao da su “ljudi sluđeni“.\n“Ljudi su potpuno sluđeni i naš ključni interes je da se ovo što prije završi, da se privede kraju neka vrsta dogovora, ukoliko ga je moguće pronaći unutar vladajuće kolacije. Spremni smo i mi da damo svoj doprinos ukoliko je unutar dogovora, kazao je Borenović, te dodao da je njihov cilj da stave tačku na političku krizu i prevaziđu nametnutni zakon unutrašnjim dogovoromom.”\nTeme:Branislav Borenović, PDP, Valentin Inzko


Naslovna Društvo Privreda Budžet Srbije: Za poljoprivredu 40,5 milijardi dinara subvencija\nOd ukupnih rashoda i izdataka budžeta Srbije za 2020. godinu, najveći iznos od 40,5 milijardi dinara subvencija planira se za poljoprivredu.\nOd ukupnih rashoda i izdataka budžeta Srbije za 2020. godinu koji su planirani na 1.334 milijarde dinara, za subvencije će biti izdvojeno 95,4 milijarde, navodi se u predlog zakona o budžetu koji je u skupštinskoj proceduri. Najveći iznos od 40,5 milijardi dinara subvencija planira se za poljoprivredu.\nSubencije za železnicu iznose, prema predlogu, 14 milijardi što je za pola milijarde dinara više od planiranog subvencionisanja privrede, za koju je predviđen iznos od 13,5 milijardi dinara.\nZa klasu „ostale subvencije“ predlogom budžeta planira se 16 milijardi dinara, prenosi Dnevnik.\nVeći podsticaji za organsku poljoprivredu u sledećoj godini\nSubvencije iz oblasti poljprivrede omogućavaju znatnu podršku podizanju višegodišnjih zasada, kupovinu stoke i nabavku mehanizacije, kao i čitav niz drugih programa. One su u skladu sa subvencijama koje se daju u EU, samo su znatno niže nego u tim državama, koje mogu da koriste izuzetno obiman poljoprivredni budžet (CAP) Unije.\nKako prenosi Nova ekonomija da bi srpska poljoprivreda mogla da se nosi sa okruženjem, potrebno je da se subvencije povećavaju, pošto je poljoprivreda strateška delatnost u celom svetu i sve države posebno štite poljoprivredu. Na primer, po pravilima Svetske trgovinske organizacije, za poljoprivredne proizvode može se uvesti i carina od čak 40 odsto.\nZa puteve – 9,4 milijarde dinara\nDruga po značaju subvencionisana grana su železnice koje dobijaju godinama unazad iz budžeta 14,5 milijardi dinara godišnje. Te subvencije su praksa i u EU, pošto funkcionisanje železničkog saobraćaja predstavlja osnovu za normalno funkcionisanje privrede. U EU subvencionišu se isključivo ulaganja u železničku infrastrukturu (a ne u transport, koji je otvoren za tržišnu utakmicu). Troškovi održavanja i razvoj železničke infrastrukture ne mogu se prebaciti na krajnje korisnike, jer bi inače doveli do enormnih cena prevoza, pa bi i putnici, a posebno privreda, u potpunosti napustili železnicu.\nPored pomenutih oblasti, najviše se izdvaja za puteve – 9,4 milijarde dinara, što je opravdano ulaganje u infrastrukturu države.\nOd značajnih subvencija privatnim preduzećima treba izdvojiti i 2,2 milijarde dinara, koliko će država dati za reciklažu sekundarnih sirovina, kao i za proizvodnju kesa tregerica za višekratnu upotrebu.\nStočarima dogodine posebni podsticaji za tovno govedarstvo\nMilijarda dinara daje se Fondu za inovacionu delatnost, dok se sa 100 miliona subvencioniše Centar za promociju nauke, igračka koju je svojevremeno kreirao Božidar Đelić. Smena vlasti sprečila je da se napravi „futuristički“ objekat tog Centra na Novom Beogradu, koji je trebalo da košta preko 50 miliona evra.\nSubvencije u oblasti turizma iznose 1,2 milijarde dinara i njima se subvencionišu turistički vaučeri, funkcionisanje Turističke organizacije Srbije, skijališta, ali i Egzit festival.\nVlada Srbije dostavila je Skupštini Predlog zakona o budžetu za 2020. godinu. Deficit će kako prenosi Danas iznositi 20,2 milijarde dinara, odnosno 0,3 odsto bruto domaćeg proizvoda (BDP).\nPrethodni tekstPreradom lešnika do veće zarade: Puter bez aditiva i šećera\nSledeći tekstFejsbuk grupa „Tate Novosađani“ nastala iz šale sa mamama, prerasla u fondaciju\nPad cena ratarskih kultura – najizraženiji kod soje


B92\t31.12.2018 23:58\nTo je poručio gradonačelnik Banjaluke Igor Radojčić, na vanrednoj konferenciji za novinare, a nakon sinoćnjih događanja u tom gradu tokom i nakon mitinga “Pravda za Davida”, čije održavanje je bilo odobreno.\n“Neka tu tišinu shvate oni koji treba da reše slučaj Dragičević, neka shvate organi vlasti koji čine ili ne čine da se taj slučaj reši i neka čuju Banjalučini i razmišle da Ii nam treba lep i dobar grad da u njemu živimo I zajedno radimo”, rekao je Radojčić.\nGradonačenik je kazao da duboko veruje u ovaj grad, koji, kako je rekao imam veliku šansu za razvoj, mnogo veću nego neki drugi.\nOtkazana je i dečja proslava Nove godine jer su sinoć, prema rečima Radojčića, Banjalukom šetale određene grupe, a da on ne želi da nijedno dete bude na bilo koji način traumatizovano.\nOcenio je da su ti protesti tokom vremena evoluirali i promenili svoj narativ.\nRadojčić je rekao da u gradu sa 200.000 stanovnika ima svoj ritam života, neko slavi, neko tuguje, dolaze gosti, te da grad može da živi samo ako ima tolerancije I razumevanje.\n“Sve drugo ruši grad”, kazao je Radojčić na konferenciji za novinare na kojoj nije bilo pitanja.\n“Žalosno je to što se dešava u našem gradu. Da neko misli da nas treba baciti u blato unutrašnjh sukoba, netolerancije da za Dan republike treba okrenuti Srbe na Srbe i da još više ljudi treba da se odseli odavde”, rekao je Radojčić i upitao građane Banjaluke da li im odgovara ovakva situacija.\nRadojčić je rekao da slučaj Dragičević treba rešiti, ali ne nasiljem.\nSmatra da svi u Banjaluci treba da se ujedine i da zajedno kažu istražnim organima, policiji, vlastima - rešite slučaj Dragičević.\nRadojčić je pozvao građane da ne podlegnu međusobnim podelama.


EU/BiH: Sutra u Brusselsu susret Rehn-Alkalaj\nSutra će evropskog komesara za proširenje Olli Rehna u Brusselsu posjetiti šef bosanskohercegovačke diplomatije Sven Alkalaj. Kako se najavljuje, jedna od ključnih tema susreta biće proces liberalizacije viznog režima, ali i ukupne reforme u BiH. Zvanični Brussels, kako je više puta naglašeno, na oba polja očekuje korake domaćih političkih snaga… usvajanje neophodnih zakona i mjera, kao i politički konsenzus o budućnosti zemlje.\nU sjedištu EU naglašavaju da još nisu sastavljeni svi detalji izvještaja što će u ponedjeljak biti podijeljen ministrima vanjskih poslova zemalja, članicaEU, a u kojem će, pored ostalog, biti sadržane i preporuke Komisije da se vizni režim ukine prema nekim od država Zapadnog Balkana. Ono što je trenutno poznato je da će preporuku sigurno dobiti Makedonija. Kod Crne Gore još ima primjedbi na osnaženje pravosudnog sistema i vladavine prava, dok Srbija nije okončala posao na nekim od tehničkih pitanja uvezivanja granične kontrole. Za BiH nema značajnijih novosti… I dalje stoje EU podrška dosadašnjem trudu i podsjećanje da ima još domaćih zadataka, od biometrijskih pasoša do usvajanja potrebnih zakona o graničnoj kontroli, oružju...\nU takvom svjetlu će se sutra održati sastanak komesara EU za proširenje Olli Rehna sa ministrom vanjskih poslova BiH Svenom Alkalajem. Kada je riječ o ukidanju viznog režima, evropski komesar teško da može reći nešto drugačije od onoga što je kratko poručio bosanskohercegovačkim političarima:\n"Želimo da radimo u pravcu liberalizacije viznog režima, što je, znam to dobro, veoma važno za obične gradjane BiH. Zato se nadam da će država načiniti progres u postizanju uvjeta za to".\nS tim u vezi, u Brusselsu ne žele prognozirati kakav će biti redosljed poteza na mogućoj i očekivanoj viznoj liberalizaciji za one koji nose pasoše BiH i, što je još važnije, kada će se sve to zbiti. Kako danas stvari stoje, Bosna i Hergevovina barem pola godine zaostaje iza tri spomenute zapadnobalkanske države koje će, vrlo vjerovatno, dobiti bezvizni režim početkom naredne godine. Taj zaostatak, ukoliko se po hitnom postupku donesu neophodni zakoni, mogao biti znatno skraćen ili, nadaju se optimisti, potpuno anuliran.


KATALONIJA OTIŠLA, ALI NISU SHVATILI: Španci hapse Pućdemona, teretiće ga za pobunu | WebTribune\nHome IZBOR KATALONIJA OTIŠLA, ALI NISU SHVATILI: Španci hapse Pućdemona, teretiće ga za pobunu\nŠpansko tužilaštvo traži podizanje optužnica protiv smenjenih katalonskih lidera zbog “dela protiv ustavnog poretka”, javlja AFP.\nGlavni tužilac Hoze Manuel Masa rekao je da bi katalonske političare optužnice teretile za “pobunu”, “podstrekivanje na pobunu” i “provokaciju”, ali i za proneveru.\nTo znači da bi mogla da uslede prva hapšenja zbog referenduma i proglašenja nezavisnosti Katalonije, što je u skladu sa porukom iz Madrida poslatom u subotu da “niko nije iznad zakona”.\nRojters navodi da se sada, prema španskom pravosudnom sistemu, zahtev tužioca upućuje sudiji na razmatranje. Navodi se da je Maza zatražio od sudije da pozove na svedočenje secesionističke lidere.\nAP precizira da je Maza zatražio optužnice protiv članova smenjene katalonske vlade i vodećih ljudi regionalnog parlamenta koja je dozvolila glasanje o nezavisnosti koje je obavljeno proslsog petka. Navodi se da su za krivična dela za koje se optužuju katalonski lideri predvidjena kazne od 30, 15 i šest godina zatvora.\nAP navodi da je Maza rekao da će od sudija tražiti da se protiv katalonskih zvaničnika primene preventivne mere, ali nije naveo da li po time misli na njihovo trenutno hapšenje i slanje u zatvor do početka sudjenja.\nIpak, smenjenom katalonskom lideru Karlesu Pućdemonu su poručili da je “slobodan da se kandiduje na prevremenim pokrajinskim izborima”.\nŠpanski mediji su u međuvremenu objavili da je Pućdemonova porodica “pobegla u Rumuniju”, odakle je rodom njegova supruga Marsela Topor.


100% usklađenost sa novom Egger-kolekcijom\nPogodna za lasersko kantovanje i u potpunosti usklađena sa novom Egger-kolekcijom\nREHAU standardni program EXPRESS COLLECTION obuhvata kant trake u više od 1.200 boja i dekora, koje su savršeno prilagođene kolekcijama svih vodećih proizvođača ploča. Konzekventno praćenje kolekcija uz uvažavanje lokalnih proizvodnih programa, kao i permanentno usklađivanje sa trendovima u odnosu na dizajn i materijal oživljavaju REHAU EXPRESS COLLECTION, a njeni proizvodi su uvek u trendu.\nAktuelan primer za gore navedeno su kant trake, koje su u potpunosti usklađene sa novom Egger-kolekcijom 2012-2016.\nNova kolekcija proizvođača Egger sadrži preko 250 dekora ploča i površinskih materijala. Neutralne boje i matirane površine, prirodne pastelne nijanse, ali i intenzivne boje, a sve to u kombinaciji sa izražajnom teksturom drveta - svestranost je odlika ove kolekcije.\nOvakva svestranost odlikuje i REHAU EXPRESS COLLECTION, koja nudi sve odgovarajuće kant trake uz Egger-kolekciju, i to odmah sa lagera, fleksibilno i u individualno prilagodljivim količinama.\nZahvaljujući svojoj ključnoj kompetentnosti u dizajniranju i razvoju dekora, kao i oplemenjivanju površina REHAU u svojoj ponudi ima kant trake, koje su u savršenoj harmoniji sa Egger-površinama, i to ne samo po pitanju boje i dekora, već i po izboru prave teksture i stepena sjaja. REHAU sa štampom u punom koloru sa 5 odnosno 6 boja kreira verodostojnu sliku dekora i postiže savršenu optiku, čak i u kombinaciji sa kompleksnim dekorima radnih ploča. REHAU svojim kant trakama postavlja izrazite standarde ne samo po pitanju dizajna, već i u odnosu na kvalitet i obradivost.\nČist polimer – REHAU EXPRESS COLLECTION kant trake za lasersko kantovanje\nSve kant trake iz standardnog programa su raspoložive i kao kant trake pogodne za lasersko kantovanje inovativnom laserskom tehnologijom.


Nenad Popović, Foto: Ministarstvo za inovacije i tehnološki razvoj\nU izjavi za javnost, Popović je rekao da je Đukanović napad posledica izgubljenih nedavnih izbora i "očajnički potez propale politike mržnje i podela"\nObjavljeno: 25.01.2021. 09:31h\nMinistar u Vladi Srbije i predsednik Srpske narodne partije (SNP) Nenad Popović osudio je danas najnovije napade predsednika Crne Gore Mila Đukanovića na Srbiju i Srpsku pravoslavnu crkvu.\nU izjavi za javnost, Popović je rekao da je Đukanović napad posledica izgubljenih nedavnih izbora i "očajnički potez propale politike mržnje i podela".\n"Šireći laži o navodnom velikosrpskom nacionalizmu i pretnjama po Crnu Goru koje dolaze iz Beograda i Srpske pravoslavne crkve, ovaj konvertit koji je zbog ucene, vlasti i novca prestao da bude Srbin, Milo Đukanović, pokušava da ovim bezumnim porukama grčevito traži nove gospodare da ga zaštite", istakao je Popović.\nOcenio je da je "vrhunac beščašća ovog čoveka njegova izjava u kojoj optužuje Srpsku pravoslavnu crkvu da je sponzor zločina i genocida, što niko nikada nije učinio tokom svih sukoba devedesetih godina".\n"Ovakvim otrovnim izjavama Đukanović ne može da naudi Srbiji i Srpskoj pravoslavnoj crkvi, niti može da promeni tok istorije Crne Gore, koju su usmerili hrabri građani braneći svoje svetinje, pokojni mitropolit Amfilohije i nova vlada i parlamentarna većina", naveo je Popović.\nOn je istakao da Srbija vodi politiku saradnje i mira u regionu, štiteći čvrsto svoje državne interese i prava Srba gde god živeli, što niko ne može da joj uskrati.\n"Na tim novim i zdravim osnovama, a ne na mržnji i bezumlju gubitnika Mila Đukanovića, gradiće se i novi, verujemo bolji i zdraviji odnosi Srbije i Crne Gore, jer to traže naši građani, jer to nalažu uzajamni interesi, i jer je to zavet naše duge, bratske i slavne zajedničke istorije, zajedničkih predaka, svetinja i svetitelja", zaključio je Popović.\nMinistarVlada SrbijeNenad PopovićMilo ĐukanovićSrpska pravoslavna crkva